qundao/data-zh-poetry huggingface dataset:
晓登文殊台观云海歌
作者：张修府
朝代：清

石台耸立层崖高，振衣晓听天鸡号。扶桑曈昽鞭六鳌，陆离曼衍鱼龙鏖。晴霞极目开神皋，山灵好事不惮劳。亟拓画本催吟和，白云微吐群山坳。乍如缕缕瓮茧缫，渐如幅幅绡裁鲛。丽如词客曳锦袍，壮如卫士拥采旄。云随山势万叠包，山荡云气千波涛。楼阁隐隐鸾凤巢，帆樯出没烟林梢。山邪云邪一气交，三十六峰俄溷淆。天都端冕垂旒旓，相对但见青莲苞。云中仙人鼓琅璈，手持天瓢斟玉醪。醉我一石歌浪淘，海市诗仿坡公豪。天穷人厄任所遭，狂来梦踏蓬山翱。长风猛吹弱水舠，白衣苍狗纷尔曹。万人海里供煎熬，玉堂天上心忉忉。
沈辰州前辈解官归会稽予属稚蘅写归去来辞意送之并题一诗以坚其志
作者：张修府
朝代：清

仕宦慕归隐，渊明独千秋。先几烛世变，匪直耽林邱。先生志康济，本异沈冥俦。一麾寄边重，恢抱无近猷。群阴互构难，特立回狂流。不争赫赫名，舆人遍歌讴。时危重进退，道大轻恩仇。郡符一朝解，萧然郁林舟。长沙住币月，归兴难淹留。祖道二三子，古欢豁离愁。画师出新稿，如入柴桑游。琴尊置疏落，松鞠环清幽。读书得大意，神交在前修。行藏古今合，讵论踪迹侔。彼哉受形役，名利从羁囚。见事一不决，夜行无时休。矧兹燎原祸，厝火由人谋。滔滔不知返，非徒折腰羞。愿君保晚节，养真越山陬。有书插盈架，有秫收满篝。僻居胜南村，素心话绸缪。佳儿迈通子，传经得箕裘。岂曰痼泉石，国恩终当酬。待时善乘化，此乐逾王侯。羡君益自愧，世网轻身投。负米梗无路，一官落蛮州。万事等刍狗，思亲泪难收。得归誓投劾，没齿依松楸。苟慰菽水愿，荣名本浮沤。从吾师丈人，田水听西畴。
溪州铜柱
作者：张修府
朝代：清

天南一柱镇遐荒，割据英雄异姓王。粤海赵佗崇正朔，燕然班固擅文章。中原已洒铜驼泪，绝域犹夸铁马祥。想见登坛酾酒日，万山高接阵云苍。碧湘宫阙劫尘哀，故堞灵溪亦草莱。边郡百年归版籍，雄文千载护风雷。沧桑金石留陈迹，戎马乾坤失霸才。五岭滇黔愁俶扰，几时磨盾勒铭来。
溪州铜柱·其一
作者：张修府
朝代：清

天南一柱镇遐荒，割据英雄异姓王。粤海赵佗崇正朔，燕然班固擅文章。中原已洒铜驼泪，绝域犹夸铁马祥。想见登坛酾酒日，万山高接阵云苍。
溪州铜柱·其二
作者：张修府
朝代：清

碧湘宫阙劫尘哀，故堞灵溪亦草莱。边郡百年归版籍，雄文千载护风雷。沧桑金石留陈迹，戎马乾坤失霸才。五岭滇黔愁俶扰，几时磨盾勒铭来。
漫兴
作者：张修府
朝代：清

秋阴漠漠院生苔，被冷黄绸晓梦回。天与愁人苏病骨，满山凉雨送诗来。兴来自拨床头瓮，公退惟看屋角山。镇日狸奴守残帙，一椽权署小琅嬛。半醉谈兵气尚雄，短衣长剑梦从戎。十年猿臂间无用，野圃斜阳试柘弓。灌蔬抱瓮分泉溜，护竹编篱放翠梢。僮约粗完儿问字，残诗忙课小胥钞。判牍排衙亦偶然，苦吟声里突无烟。蛮州官况高寒甚，入定禅僧辟谷仙。三生不作党家姬，略似朝云伴海涯。不合时宜君亦尔，昼添诗课夜临池。
漫兴·其一
作者：张修府
朝代：清

秋阴漠漠院生苔，被冷黄绸晓梦回。天与愁人苏病骨，满山凉雨送诗来。
漫兴·其三
作者：张修府
朝代：清

半醉谈兵气尚雄，短衣长剑梦从戎。十年猿臂间无用，野圃斜阳试柘弓。
漫兴·其二
作者：张修府
朝代：清

兴来自拨床头瓮，公退惟看屋角山。镇日狸奴守残帙，一椽权署小琅嬛。
漫兴·其五
作者：张修府
朝代：清

判牍排衙亦偶然，苦吟声里突无烟。蛮州官况高寒甚，入定禅僧辟谷仙。
漫兴·其六
作者：张修府
朝代：清

三生不作党家姬，略似朝云伴海涯。不合时宜君亦尔，昼添诗课夜临池。
漫兴·其四
作者：张修府
朝代：清

灌蔬抱瓮分泉溜，护竹编篱放翠梢。僮约粗完儿问字，残诗忙课小胥钞。
观音阁联
作者：张修府
朝代：清
体裁：联

泉声妙带广长舌；山色常留清净身。
寄龚大章
作者：张倬
朝代：清
体裁：七言绝句

半生心迹任虚舟，风雪飘萧一弊裘。独抱龙门太平策，沧浪亭下看沙鸥。
画竹
作者：张倬
朝代：清
体裁：七言绝句

黄陵祠下月明多，不见湘灵翠辇过。留得萧萧数竿竹，至今肠断楚人歌。
十月袁浦道中
作者：张僖
朝代：清

晓来霜气扑征骖，买醉旗亭酒半酣。斜月五更催上马，又驮残梦入江南。
廨西厅事三楹杂莳花竹颇饶幽胜藤阴有亭余榜曰诗境夏日晚坐用黄鹄山人鉴亭韵
作者：张僖
朝代：清

绿阴幂小亭，地僻不知暑。石几坐晚凉，夕阳淡遥屿。呼童拨松炉，乳茶活火煮。泉味辨淄渑，瓷品杂哥汝。藤阴悄无人，幽鸟答诗语。盆兰发疏花，细香散成缕。微风飒然来，竹气凉似雨。静对欲忘言，新蟾已当户。
春日偶成
作者：张僖
朝代：清

一夜东风柳梦苏，榕阴芳草绿平铺。不知帘外春深浅，细雨梅花听鹧鸪。
春晴
作者：张僖
朝代：清

积雨新晴好，春深爱景光。茶宜泉味淡，琴就竹阴凉。一鸟下寒碧，孤花明夕阳。诗成耽久坐，渐喜日初长。
郭幼安广文好学工书尤精篆刻为余作印甚夥诗以酬之
作者：张僖
朝代：清

兰石先生生海滨，书名鼎鼎天下闻。我来领郡识公孙，三绝不数郑广文。指挥虎仆驱龙宾，临模苍史追少温，银钩玉箸何嶙峋，肯以姿媚换鹅群。馀事摹印尤殊伦，戏拈寸铁刓云根，妙手如运成风斤，指物两化疑通神。文何而后皖浙分，君乃直逼邓与陈。天随阁中相讨论，照耀碑版辉彝尊。我生同癖夙好敦，摩挲行箧罗山珉。烦君一一加磨磷，刻画奇字方周秦。公馀拂拭无纤尘，卷轴错落钤朱纹。桃花红蘸芝泥新，寿同金石争千春。在昔栎园游八闽，一时提倡编印人。赖古遗册披香芸，莆中林吴手迹存。零玑断璧都沈沦，山城寂寞空荆榛。得君风雅庶再振，岂惟传砚绳清芬。
挽张之洞联
作者：张允亮
朝代：清
体裁：联

公之德业文章，固已生闻当时、没传后世；今所悽怆感念，正以斯道何托、学者焉归。
古砚歌
作者：张允垂
朝代：清

临安王气黯然歇，金盘玉碗嗟沈没。独有洞天一片珍，搜剔云根琢诗骨。彭蠡之水康郎山，奇人往往生其间。奉常律吕群议辟，苕霅栖迟一第艰。吹箫度曲亦何有，垂虹亭畔空回首。谁识当时制作材，赏心惟数武夷叟。西马塍边墓草荒，我曾酾酒吊斜阳。小朝廷祗苟活耳，如公那许来回翔。摩挲斯砚增叹息，杨范楼辛虚左席。假若携持上玉堂，也应视草辉鸾掖。寂寞人间六百春，宣和博古早成尘。武康山石永不灭，墨花点点同坚珉。
梁芷林方伯仿禹鸿胪卜居图
作者：张允垂
朝代：清

江南烟雨春波绿，琅玕万个鸣寒玉。水边篱落三两家，幽居往往成空谷。那识此身落画图，喜公宦迹来三吴。斯文雄奇扶大雅，余韵潇洒摹鸿胪。韩苏当年富述作，摅怀各有归田约。纵教勋业炳丹青，肯以簪裾凭束缚。溯昔曾陪豹尾班，征鞍共跨恣盘桓。天风吹公上绝顶，忆我诗句渺云端。披图恍惬渔樵趣，即今容我溪山住。凌烟画就卸朝衫，武彝九曲深林处。
金沙港延青水榭联
作者：张允垂
朝代：清
体裁：联

镜面湖光，苏堤一线横窗碧；云端梵唱，竺岭千盘压阁青。
山行
作者：张元
朝代：清

石路逶迤更几回，马蹄蹀躞翠岚堆。青山缺处闲云度，红树丛边返照来。远水苍茫帆影没，长天历落雁声哀。旗亭遥指荒村近，旅邸秋风更酒杯。
带存以同公舒游阳丘别业诗见示赋赠
作者：张元
朝代：清

幽寻昨日失追攀，喜对新诗为解颜。画舸丹枫绣江水，白云红叶女郎山。松陵唱和谁高下，谢客风流亦等闲。自是阳丘秋色好，清吟满贮一囊还。
彝存招同诸子游明湖
作者：张元
朝代：清

移棹晚分菱荇香，波澄鸭绿月如霜。平湖倒影沈星汉，列嶂临城压女墙。断续渔歌回浦溆，苍凉云水落潇湘。清光是处留人住，拂晓迟归亦不妨。
题历友伯父昆仑山房
作者：张元
朝代：清

小结横山麓，清知处士家。秋风三径竹，春雨一庭花。跌宕新诗句，萧间老岁华。苍茫时极目，岸帻数啼鸦。
冬日同徐息溟登野阁望华山残雪吊李介立先生
作者：张元升
朝代：清

与子一登眺，谁人载酒来。江声吹不尽，烟色晚还开。山远明余雪，天高老异才。寸心双目里，何限夕阳哀。
坐友人东轩对月
作者：张元升
朝代：清

今夕不为乐，明月窃笑之。故人有好怀，招我坐轩墀。凉风飒然至，葛巾吹欲欹。金樽泛清酤，满酌不容辞。萧条人间世，昔人渺难期。
寒夜
作者：张元升
朝代：清

细雨扑南窗，孤鸿愁北渚。寒夜角音阑，空阶木叶聚。于以临高秋，忽焉怀古处。巢许已成名，唐虞亦徒苦。悲歌复长啸，渺渺向谁语。
度陇杂咏
作者：张元升
朝代：清

寂寞经荒县，萧条只几家。边云迷古堞，嶂月冷清笳。小市都无米，居民不解茶。破檐门不设，愁杀晓风斜。
晚秋感怀
作者：张元升
朝代：清

霜浓日瘦半溪阴，一片西风百感侵。穷海天高寒鬓影，空山木落老秋心。年荒贫病坚辞鹤，灶冷凄凉泣问琴。却叹吟残重岑寂，更谁载酒过花林？
曹叔方以久客夜吟题请予赋诗
作者：张元升
朝代：清

清漏迢迢夜正阑，寂寥孤馆剑光寒。半天霜堕杵声急，一院月明人影单。海国燕鸿秋思苦，湘山烽火楚城残。自怜头白不归去，空倚西风泣路难。
眼复明呈诸旧游
作者：张元升
朝代：清

不信多愁眼，还堪照古今。皇天终不弃，孤客亦何心。身世宜新哭，山川续旧吟。但能从我好，穷饿自鸣琴。
舟中
作者：张元升
朝代：清

一身嗟浪迹，九月更浮舟。宿鹭依颓岸，寒花逐乱流。江云昏带雨，市火细明楼。漂泊孤帆暝，悠悠动旅愁。
读梧溪集感赋
作者：张元升
朝代：清

牢落乌泾寓，荒凉席帽峰。艰危双老鬓，飘泊一孤筇。天地诗边泪，江山客里烽。故丘何处问，惆怅望云松。
赠别云间高日采二首
作者：张元升
朝代：清

兀傲嗟予旧，清狂识汝新。苍天怜骨格，老眼拔风尘。倚剑寒灯夜，题诗异国身。从来嵇性懒，相对独情亲。乍见真堪乐，将归却可怜。乱山孤客影，斜日欲离天。别泪江亭上，乡心马首前。凄凉分手处，后会在何年？
赠别云间高日采二首·其一
作者：张元升
朝代：清

兀傲嗟予旧，清狂识汝新。苍天怜骨格，老眼拔风尘。倚剑寒灯夜，题诗异国身。从来嵇性懒，相对独情亲。
赠别云间高日采二首·其二
作者：张元升
朝代：清

乍见真堪乐，将归却可怜。乱山孤客影，斜日欲离天。别泪江亭上，乡心马首前。凄凉分手处，后会在何年？
过雁
作者：张元升
朝代：清

远渡湘江水，来悲海国秋。几重黄叶路，万里晓霜愁。片影迷寒月，孤声落暮楼。西风正萧瑟，对汝泪堪流。
高秋
作者：张元升
朝代：清

寂寞高秋晚，微霜下古城。西风吹鬓老，落叶入诗清。天地孤鸿影，关山画角声。只思归去好，闲卧听春莺。
冬夜读书
作者：张元奇
朝代：清
体裁：七言律诗

际天冰雪不能春，连屋丛书我最亲。欲试蓝田餐玉法，自惊沧海抱珠身。贾生挟策疑年少，庄子逃虚喜似人。巷北巷南何伛侧，一灯照见胆轮囷。
大风夜泊岳阳楼下
作者：张元奇
朝代：清
体裁：七言律诗

妻孥留滞汉江隈，独自登舟谒府来。众水交流人事急，下弦无月雁声哀。见灯知与州城近，拥被闲将世事猜。薄宦未消湖海气，更何怀抱不能开。
宝泉河观荷花
作者：张元奇
朝代：清
体裁：古风

雨荷弄新姿，理楫及酒半。瀰瀰不数尺，疏红了可判。凉馥隔车尘，薄爽息衣汗。颇爱苇湾碧，时有沙禽窜。澄波明断霞，杂花竞秀粲。南人喜水居，畏热如炽炭。搴芳此久留，衫履互萧散。纵非濠上观，肯羡柳下锻。抽身事亦暂，一饱耽渔爨。安得牵船住，簪服谢羁绊。
步月访熙民松孙
作者：张元奇
朝代：清
体裁：五言律诗

籍咸共高致，让地与花居。闲就涤烦虑，虚廊颇有余。劫尘消碧宇，凉思泛红渠。便算今宵乐，吾家月不如。
湘江舟中遇雨
作者：张元奇
朝代：清
体裁：七言律诗

一对清湘眼便明，潇潇暮雨送归程。城中十日浑如瞥，江上孤灯若有情。自倒蜀醪温旅梦，略谙楚语问山名。回旋终觉长沙好，如掌波光自在行。
花市
作者：张元奇
朝代：清
体裁：古风

卜邻近花市，居久悟物理。移春富贵家，无如深色美。园中花比金，道上人冻死。花死有人愁，人死无人视。看花人出门，乞钱人长跪。
马江与韬庵丈话别
作者：张元奇
朝代：清
体裁：七言律诗

拿舟送我马江濆，共倚危潮话夜分。山鬼岂能忘世事，海鸥终苦狎人群。鬓丝愁里都疑改，歌管城中未忍闻。八表同昏平路阻，伤心正不在停云。
雨后散步
作者：张元展
朝代：清
体裁：五言绝句

乱蝉嘶夕阳，小院初过雨。三径无人问，落叶深如许。
挽张之洞联
作者：张元懋
朝代：清
体裁：联

士宗北斗，国倚长城，砥柱失中流，人悲相臣，我悲道统；身历四朝，手援二圣，委裘定大计，古有忠献，今有文襄。
岁暮
作者：张元礼
朝代：清
体裁：五言律诗

穷巷下黄叶，村居门暂开。野风樯影聚，落日市声来。江海一孤艇，齑盐三两杯。莫嫌行逼仄，且共此徘徊。
武昌送人归里
作者：张元礼
朝代：清
体裁：五言律诗

武昌城外柳，今日又飞花。不及长江水，随君直到家。宵声下归雁，曙影上晴霞。望望开帆去，愁听津鼓挝。
秋荷
作者：张元礼
朝代：清
体裁：七言律诗

流云耿耿动晴虚，案户才临七月余。终古无梁通析木，经天有水注归墟。良宵月堕千峰外，小院人眠一雁初。颠倒时间儿女事，不知灵匹定何如。
晚秋游祖将军园亭
作者：张元臣
朝代：清

将军休沐地，延伫思无穷。宾从当年盛，图书四壁空。寒花泣暮雨，危叶战秋风。只有琅玕竹，青青废院中。
春原晓牧
作者：张元茀
朝代：清
体裁：七言绝句

紫陌红尘望眼赊，杏花村里一鞭斜。风风雨雨朝来惯，短笛吹过卖酒家。
乙未1895季秋沧桑之变疮痍未复
作者：张元荣
朝代：清

兵燹馀生梦未安，愁怀无限上眉端。科名徵逐终归幻，诗酒遨游强自宽。书味浑忘成枘凿，人情翻覆似波澜。曩时经史堆高阁，静对寒灯独慨叹。
地震
作者：张元荣
朝代：清

震灾从古几回观，危险今难一枕安。昔日疮痍犹待复，者番摇动愈雕残。浮屠广做犹虚幻，赈恤施行幸勿宽。任是肝肠同铁石，也应泪洒与心酸。
己巳1929三月步银婚感作原韵
作者：张元荣
朝代：清

果添十载祝金婚，得失升沉漫细论。侍榻休誇怜与宠，传家幸有子而孙。柘榴枝上腰重折，杨柳风前醉数樽。已过古稀年益健，何时何处不天恩。
戊申1908三月送儿侄赴东京及台北留学
作者：张元荣
朝代：清

春风喜气溢眉端，吩咐儿曹急上坛。东北夹攻期足捷，弟兄游学各心殚。山川人物供参考，品行文章合立钻。倘得平安三五载，老夫那有不加餐。
自咏
作者：张元荣
朝代：清

夫不能刚妇莫柔，齐眉卅载仰神庥。敢誇家督恢前绪，又幸儿曹助晚筹。男女婚姻期了愿，裙钗随侍果何修。明知遭遇关前定，毕竟私心慰我不。
辛亥1911季冬因东市场边元帅庙街一带民居尽行拆毁赋此志感
作者：张元荣
朝代：清

双忠庙里绛帷开，三载从游远近来。鼓箧穷经将致用，挑灯问字亦须才。心多妄想閒方觉，事到难谋念转灰。此地依稀权小别，书窗知否再叨陪。
两头纤纤诗
作者：张元袭
朝代：清
体裁：古风

两头纤纤新月弯，半白半黑双鬓斑。腷腷膊膊宵柝寒，磊磊落落窗中山。
杂诗
作者：张元袭
朝代：清
体裁：古风

池鱼适游泳，不慕江海宽。倦鸟托一枝，栖息便羽翰。涉世有定分，觖望徒滋叹。知足乐天命，虑淡自身安。
采莲词
作者：张元袭
朝代：清
体裁：词

接天莲叶绿参差，梦到西湖六月时。郎爱荷花侬爱藕，玲珑心里最多丝。
书张樵野侍郎铁画楼诗续钞后
作者：张元默
朝代：清

万里投荒去不还，竟难生入玉门关。荷戈一集声哀怨，魂魄犹应恋故山。身经九死轻戈壁，地远重边到玉河。空向岁朝占吉语，文禽终触北山罗。
夫子以事赴金陵旬月未归寄诗代柬
作者：张元默
朝代：清

竟夕秋风怯晓寒，客中珍重卜加餐。愁心江上思何极，诗句眉边字未安。扰攘虫沙悲梦幻，纵横蠹简理丛残。秦淮风月今何似，莫向眉楼乞画兰。
己未六月二十一日欧公生日从郑斋夫子往游北海又至高庙访西涯故址归已薄暮夫子成五古三章命元默同作
作者：张元默
朝代：清

六一先生人中龙，四十作记称醉翁。生日喜与荷花近，曲翻《金缕》杯碧筒。荷风送香气疏放，离宫小憩幽襟旷。铜驼卧棘漫生悲，玉鹭眠花不惊浪。巾车早出侍清游，琼岛春阴十二楼。金风萧飒酿秋意，一雨祓尽羁人愁。回车更访西涯迹，左徒故宅凭传述。庐陵接武有长沙，天爱名贤付仙笔。季夏生日多诗人，欧李相差仅一旬。前有山谷后宾谷，西江诗派潆澜沦。笥河吟舫传诗帙。贞悯忠魂寄绡匹。更有闺媛方白莲，巧与荷花共生日。我惭郑婢略知诗，仰止前贤类管窥。嘉祐文章推雅正，贞元朝士少留遗。夫子能文射雕手，藏精养晦耽诗酒。傥教生在庆历年，及门定附苏曾后。忧患馀生阅海桑，研摩六籍法欧阳。《诗》笺《礼》注时稽古，酒洌鱼肥自引觞。前贤相业都如梦，谪宦夷陵任嘲讽。篇章元气幸长留，夜赋秋声同惜诵。西涯积水映楼台，乐府流传笛韵哀。祭酒诗龛勤啸咏，相公墓草杂莓苔。暝色催人越吟苦，归途带笠随臣甫。吾侪人海一鸥浮，惟有斯文寿千古。
樊樊山先生赐题双修阁近作诗片七律一首谨次元韵赋谢（三首）
作者：张元默
朝代：清

吐握常开北海尊，三吴士女昔沾恩。探骊艺苑传仙笔，化鹤桑田忆梦痕。汲古曾稽中垒传，学诗欲叩鲁班门。前人牙慧休重拾，手泽长真十卷存。稽首慈云礼世尊，我闻如是莫酬恩。金鲵胡耇春难老，玉蝀清游月有痕。谢韫因风惭咏絮，袁安卧雪不开门。舞雩沂水饶真契，温伯无言道已存。酌兕思称竹叶尊，司书辟蠹学长恩。相思南国拈红豆，入望西山扫黛痕。旧稿手钞《居士集》，新庐指点大乘门。閒游古寺温诗梦，留得枯荷叶半存。
樊樊山先生赐题双修阁近作诗片七律一首谨次元韵赋谢（三首）·其一
作者：张元默
朝代：清

吐握常开北海尊，三吴士女昔沾恩。探骊艺苑传仙笔，化鹤桑田忆梦痕。汲古曾稽中垒传，学诗欲叩鲁班门。前人牙慧休重拾，手泽长真十卷存。
樊樊山先生赐题双修阁近作诗片七律一首谨次元韵赋谢（三首）·其三
作者：张元默
朝代：清

酌兕思称竹叶尊，司书辟蠹学长恩。相思南国拈红豆，入望西山扫黛痕。旧稿手钞《居士集》，新庐指点大乘门。閒游古寺温诗梦，留得枯荷叶半存。
樊樊山先生赐题双修阁近作诗片七律一首谨次元韵赋谢（三首）·其二
作者：张元默
朝代：清

稽首慈云礼世尊，我闻如是莫酬恩。金鲵胡耇春难老，玉蝀清游月有痕。谢韫因风惭咏絮，袁安卧雪不开门。舞雩沂水饶真契，温伯无言道已存。
秋日清晨从游法源寺归而赋此
作者：张元默
朝代：清

钝根不解禅，爱游禅悦地。凌晨叩关入，松篁发幽翠。谡谡清风生，泠然有秋意。无量三昧力，功德绝思议。龙象眩耳目，虫鼠哂肝臂。略参微妙机，同证澹泊志。佛堂长明镫，白昼犹生穗。尘寰方扰扰，贪痴兼媢忌。虎豹竞噬人，九阍天亦醉。愿仗佛力宏，三灵宅澄粹。花雨散缤纷，息此曼衍戏。循廊屡徘徊，联吟触诗思。因风惭道韫，雅人发深致。丁香媚三春，花时纵游骑。隘巷苦喧阗，如琴骋六辔。今日何寂寞，启扃藓阴腻。深林静无人，隔沼馀残芰。珍禽时一鸣，竹径憩森邃。扑尽东华尘，雅宜北窗睡。静中有至乐，不须著一字。兴尽返寓庐，牢愁散羁寄。相对欲忘言，沆瀣有真契。同悟木樨香，犹闻松子坠。
辛酉九月十九展重阳日从郑斋夫子登陶然亭感赋二律即次夫子重九登遥集楼韵
作者：张元默
朝代：清

一角西山送晚凉，霜风飒飒倚斜阳。时逢阳九秋笳怨，节近冬初夜漏长。子美放歌非纵酒，义山惆怅是清狂。华云缑鹤论诗品，意绪萧閒接混茫。鹅鹳纵横角与张，中原龙战筮玄黄。西京文物思丰镐，东海舆图失乐浪。黯澹鞠华留晚节，丛残芦荻散幽香。《黍离》行迈《王风》降，迹熄无诗孰补亡。
辛酉九月十九展重阳日从郑斋夫子登陶然亭感赋二律即次夫子重九登遥集楼韵·其一
作者：张元默
朝代：清
体裁：七言律诗

一角西山送晚凉，霜风飒飒倚斜阳。时逢阳九秋笳怨，节近冬初夜漏长。子美放歌非纵酒，义山惆怅是清狂。华云缑鹤论诗品，意绪萧閒接混茫。
辛酉九月十九展重阳日从郑斋夫子登陶然亭感赋二律即次夫子重九登遥集楼韵·其二
作者：张元默
朝代：清
体裁：七言律诗

鹅鹳纵横角与张，中原龙战筮玄黄。西京文物思丰镐，东海舆图失乐浪。黯澹鞠华留晚节，丛残芦荻散幽香。《黍离》行迈《王风》降，迹熄无诗孰补亡。
辛酉六月十八日为完颜恽太君星联生日元默来归之年师郑夫子即以国朝闺秀正始集授之爰于中庭设瓜果陈诗以祭谨赋五古四十韵
作者：张元默
朝代：清

乾隆卅八年，六月十八日，太君实诞生，婉娩秉贞质。逮归泰安君，黾勉心如一。王姑与尊嫜，盥馈礼祗率。视听无形声，翱翔慎愆失。教子为国桢，提撕警纤密。聪明忌露尽，夏峰语重述。名言书诸绅，三命戒骄溢。贤嗣出临民，梦帝赍良弼。黔荆与皖豫，板舆欢绕膝。治河复明刑，慈训周且悉。才足济民物，须眉讵能匹。馀事为诗歌，锦鸡传典帙。钜集蒐正始，表章及遗轶。周《雅》咏思斋，《郑风》薙淫泆。山河赋笄珈，葑菲采圭筚。凤翙萃雍喈，牛毛细梳栉。有才不自矜，谦抑温而栗。懿范树璇闺，娥眉谢众嫉。二曲有遗书，校刊正屈诘。宝录绍中垒，青藜光照室。著作炳千秋，英声由茂实。悲余少也贱，流离撄疢疾。巾栉事夫子，夙夜劬佔毕。未谙九嫔学，粗解五字律。瓣香奉阳湖，冀免张目叱。温风以时至，瓜果荐芬苾。亭亭擢芙蕖，唧唧鸣蟋蟀。风琴杂象鞮，聊当舞庭佾。更忆清于君，独擅写生笔。粉墨映日光，传神呼欲出。南田有嗣音，行辈姑与侄。恽氏洵多才，诗画精艺术。艺术讵足夸，坤道协贞吉。吁嗟世泯棼，巾帼流荡佚。往哲有典型，廉隅守秩秩。余生虽恨晚，雅慕清庙瑟。敢效柳是狂，幸事梁鸿逸。遗集夙胝沫，随行执丹漆。淑灵傥佑我，诗思兰芽茁。
辛酉六月十八日为完颜恽太君星联生日元默来归之年师郑夫子即以国朝闺秀正始集授之爰于中庭设瓜果陈诗以祭谨赋五古四十韵
作者：张元默
朝代：清
体裁：古风

乾隆卅八年，六月十八日，太君实诞生，婉娩秉贞质。逮归泰安君，黾勉心如一。王姑与尊嫜，盥馈礼祗率。视听无形声，翱翔慎愆失。教子为国桢，提撕警纤密。聪明忌露尽，夏峰语重述。名言书诸绅，三命戒骄溢。贤嗣出临民，梦帝赍良弼。黔荆与皖豫，板舆欢绕膝。治河复明刑，慈训周且悉。才足济民物，须眉讵能匹。馀事为诗歌，锦鸡传典帙。钜集蒐正始，表章及遗轶。周《雅》咏思斋，《郑风》薙淫泆。山河赋笄珈，葑菲采圭荜。凤翙萃雍喈，牛毛细梳栉。有才不自矜，谦抑温而栗。懿范树璇闺，娥眉谢众嫉。二曲有遗书，校刊正屈诘。宝录绍中垒，青藜光照室。著作炳千秋，英声由茂实。悲余少也贱，流离撄疢疾。巾栉事夫子，夙夜劬佔毕。未谙九嫔学，粗解五字律。瓣香奉阳湖，冀免张目叱。温风以时至，瓜果荐芬苾。亭亭擢芙蕖，唧唧鸣蟋蟀。风琴杂象鞮，聊当舞庭佾。更忆清于君，独擅写生笔。粉墨映日光，传神呼欲出。南田有嗣音，行辈姑与侄。恽氏洵多才，诗画精艺术。艺术讵足夸，坤道协贞吉。吁嗟世泯棼，巾帼流荡佚。往哲有典型，廉隅守秩秩。余生虽恨晚，雅慕清庙瑟。敢效柳是狂，幸事梁鸿逸。遗集夙胝沫，随行执丹漆。淑灵傥佑我，诗思兰芽茁。
题瓶社诗录后
作者：张元默
朝代：清

鹁鸽峰高接翠微，楼台无地逐臣归。骑箕幸在升平世，柏社迁移事更非。官拜司农媲昔贤，龙蛇起起厄辰年。文章忠孝传千古，射羿逄蒙愧九泉。襟袖西山爽气佳，江亭荐芷绝尘埃。瓶庐衣钵传无限，几辈伤心似郑斋。
题瓶社诗录后·其一
作者：张元默
朝代：清

鹁鸽峰高接翠微，楼台无地逐臣归。骑箕幸在升平世，柏社迁移事更非。
题瓶社诗录后·其三
作者：张元默
朝代：清

襟袖西山爽气佳，江亭荐芷绝尘埃。瓶庐衣钵传无限，几辈伤心似郑斋。
题瓶社诗录后·其二
作者：张元默
朝代：清

官拜司农媲昔贤，龙蛇起起厄辰年。文章忠孝传千古，射羿逄蒙愧九泉。
挽张之洞联
作者：张兆沸
朝代：清
体裁：联

忆当时先君黄榜同登，际会风云，幸只剩我公一代伟人，江山寄托；叹此日万国白旗半挂，苍茫烟雨，痛不见斯世千秋名相，天地同悲。
芙蓉堤晚步
作者：张兆治
朝代：清
体裁：七言绝句

名园竹树荫精庐，花外凭谁驻小车。水佩风裳零落尽，美人渺渺独愁予。
挽左宗棠联
作者：张兆鹿
朝代：清
体裁：联

翊赞历三朝，底定东南，廓清西北，雷霆阴雨，挽二百年来元运重兴，信誓文正文忠，同心捧日；勤劳盖一世，入参枢务，出总戎机，白发丹心，痛八千里外中台竟坼，孤我贤王贤相，独力擎天。
挽曾国荃联
作者：张兆鹿
朝代：清
体裁：联

平大难见公之忠，御大灾见公之惠，即蚕食凭陵，通权达变，亦足见公之明，泐鼎纪殊勋，董狐自有千秋业；曾文正擢我以职，左文襄试我以功，幸鸿钧陶铸，弃短从长，并蒙授我以事，鸣琴惭化理，下驷难忘一顾恩。
挽曾国藩联
作者：张兆鹿
朝代：清
体裁：联

天祖有神灵，生公特挽中兴局；乾坤试环顾，济世难为继起人。
挽曾纪泽联
作者：张兆鹿
朝代：清
体裁：联

忠宣无此才智，博望逊其勋名，寰海永清，拜手正当全盛日；朝廷倚若长城，草野徯如待雨，如星忽圻，伤心不独受恩人。
同侯夷门山人村外散怀
作者：张光启
朝代：清

放脚荒郊外，欹斜憩夕阴。渐看云影远，久坐草痕深。红树多遮寺，青山半出林。与君今日好，搔首共长吟。
对菊
作者：张光启
朝代：清

种菊丛丛傍石根，凌晨坐卧近黄昏。沽来新酿经秋醉，开尽寒花未出门。
池上
作者：张光启
朝代：清

倚杖池边立，西风荷柄斜。眼明秋水外，又放一枝花。
独坐
作者：张光启
朝代：清

明月满林间，却坐无月处。林影远参差，夜深不知去。
哺鸟
作者：张光昭
朝代：清
体裁：七言律诗

不同鹦鹉语徒工，反哺真存孝子衷。寄慕啼残檐角月，怀恩吹到棘心风。火流真兆兴王瑞，粒啄难酬慈母功。至性休甘让飞鸟，蓼莪诗句好研穷。
新柳
作者：张光昭
朝代：清
体裁：七言律诗

漏泄春光看柳条，柔荑始发不胜娇。陶门临水黄微缀，灞岸含烟翠欲描。待雨催成张绪态，因风怯舞小蛮腰。清明谷雨时过后，更爱浓阴覆画桥。
燕子楼怀古
作者：张光昭
朝代：清
体裁：七言律诗

十年绮梦断乌衣，寂寂高楼燕共依。夜月曾经人独倚，春风依旧鸟双飞。红丝寄恨同王女，青冢留名似汉妃。惆怅蛾眉难再得，空余百尺向斜晖。
绿珠楼怀古
作者：张光昭
朝代：清
体裁：七言律诗

惆怅佳人不再生，小楼千古藉留名。佩环空忆春风面，歌舞谁怜月夜情。效节应教花溅泪，怆怀无复笛传声。而今策马过金谷，废苑荒凉鸟自鸣。
答马公眉
作者：张光纬
朝代：清
体裁：五言律诗

五岳游初倦，归来礼石龛。孤踪人境外，一笑虎溪南。落叶风翻榻，平池月印涵。可容随杖履，白社与同参。
菩萨蛮
作者：张光纬
朝代：清
体裁：词

乱村烟柳东风急。浪花浮动扁舟叶。双桨趁波平，家山隔岸迎。闺中思万里，暗卜灯花喜。今夜月初昏，春深深掩门。
送友人之广文任
作者：张克嶷
朝代：清

少年开口话伊周，壮志空存老未酬。吾道尊非因及第，人师贵岂让封侯。于今绛帐稀黄发，自古青毡重白头。边地莫嫌官署冷，饱餐苜蓿又何求。
登黄鹤楼
作者：张克谋
朝代：清
体裁：五言绝句

木落满天秋，秋高黄鹤楼。白云飞不尽，日暮大江流。
代侄作母丧门联
作者：张六峰
朝代：清
体裁：联

乌慈难返哺；鹤唳共衔悲。
代侄作母丧门联
作者：张六峰
朝代：清
体裁：联

报恩未博红鸾诰；审病难投白虎汤。
代侄孙作祖父丧门联
作者：张六峰
朝代：清
体裁：联

三代慈帏头尽白；一思祖训泪都红。
新会河村泛联
作者：张六峰
朝代：清
体裁：联

河皆靖鳄，村不惊尨，河萦杨柳绿，村指杏花红，河水白萦花，径曲村烟青漾柳；营闲河豚，欲上桃花，水村燕斜穿，柳叶风河梁，马足千家月，村店鸡声半夜霜。
寄妹
作者：张兴镛
朝代：清

燕山怅望雁南飞，客舍频年忆令晖。别久祇惊时节换，路长定讶信音稀。大罗有梦身空到，上药无成计屡非。何日故园同剪烛，七丝湘水夜深挥。
游亭林宝云寺访顾侍郎读书堆洗研池遗迹并读赵承旨宝云寺碑
作者：张兴镛
朝代：清

异代名蓝杂市廛，宝云遗额到今传。读书堆上草成带，洗砚池边苔作钱。千载空留华表语，一碑犹识至元镌。从容野衲凭相问，触忤愁心为破禅。
村暮即景
作者：张其禄
朝代：清
体裁：五言律诗

行到山平处，停舆已夕阳。村舂喧水碓，猎火焮茅冈。酒店关门早，山庖煮菜香。支筇看暝色，烟树郁苍苍。
村暮即景
作者：张其禄
朝代：清

行到山平处，停舆已夕阳。村舂喧水碓，猎火焮茅冈。酒店关门早，山疱煮菜香。支筇看暝色，烟树郁苍苍。
舟中对雨
作者：张其禄
朝代：清

五两风微百丈牵，苍茫云树远连天。波摇新绿初添张，柳染微黄半坠烟。隔岸屡闻津吏鼓，沿江谁访孝廉船。三杯软饱浑无事，欸乃声中自在眠。
挽张之洞联
作者：张其镃
朝代：清
体裁：联

中华大局系安危，如公望重三朝，岂独才名高北斗；天下苍生仰丰采，恨我缘悭一面，空将热泪洒西风。
板子矶
作者：张养重
朝代：清

荻港东边板子矶，秋高日见雨霏霏。荒城草长埋金镞，废垒沙深卧铁衣。山上群鸦迎客舞，江边孤雁背人飞。晚来风起波涛阔，疑是将军战马归。
汀州道中
作者：张养重
朝代：清

左顾朝阳右赣州，新罗高据万山头。番瑶接地蟠关隘，烽火连天起戍楼。日夜乡心皆北向，古今汀水独南流。可怜满眼崎岖路，惟有清猿伴客愁。
自渊溪历延平抵建宁杂咏
作者：张养重
朝代：清

风吹博望槎，白浪滚江沙。缆走悬崖险，舟穿乱石斜。龙钟垂涧竹，踯躅映山花。野泊无人境，前林起暮鸦。不寐数严更，危崖戍火明。闻鹃春泪滴，防虎夜心惊。枕落高滩响，篷悬密雨声。山川凄绝处，魂断剑州城。
自渊溪历延平抵建宁杂咏·其一
作者：张养重
朝代：清
体裁：五言律诗

风吹博望槎，白浪滚江沙。缆走悬崖险，舟穿乱石斜。龙钟垂涧竹，踯躅映山花。野泊无人境，前林起暮鸦。
自渊溪历延平抵建宁杂咏·其二
作者：张养重
朝代：清
体裁：五言律诗

不寐数严更，危崖戍火明。闻鹃春泪滴，防虎夜心惊。枕落高滩响，篷悬密雨声。山川凄绝处，魂断剑州城。
语儿閒步
作者：张养重
朝代：清
体裁：五言律诗

语儿溪可住，携手岸前行。处处门临水，家家树压城。过桥花犬吠，倚阁暮鸦声。满眼皆丛桂，香风一路生。
雨中重过钓台
作者：张养重
朝代：清

再访先生欲见难，空江风雨逼人寒。白云中断千峰树，碧涨新添七里滩。只有阴晴随箬笠，从无兴废到渔竿。回头前日登临地，烟满双台何处看。
鸡鸣行
作者：张养重
朝代：清

天上飞星似飞箭，荒鸡喔喔鸣村店。梦里心惊是恶声，挑灯直视床头剑。开门星散喜重明，跃马披衣共北征。丈夫暗昧那能处，会向青天白日行。
岁暮送友人之吴兴
作者：张冈
朝代：清

复作苕溪别，依依歧路间。斜阳孤棹客，晴雪五湖山。逝水看东去，冥鸿听北还。天涯当岁暮，想像鬓毛斑。
晚至圣恩寺宿四宜堂
作者：张冈
朝代：清

暮随白云至，山月尚未出。言寻石门幽，谷口烟萝密。欣逢采樵人，招我入禅室。昙花空外香，石溜岩下急。虚堂面五湖，碧动轩窗色。浮生疲津梁，兹焉偶栖息。闻钟寒不眠，风竹声萧瑟。
登尧峰作
作者：张冈
朝代：清

夙昔闻尧峰，游心岁已积。杪春群物秀，及兹事清适。路转峰西偏，萧条但松石。飞泉若风雨，淙淙下绝壁。向晚猿鸟啼，时还见樵客。缅彼五湖水，东逝自古昔。烟波碧如此，人事几更易。请从支遁流，空山共禅寂。
秋夜雨中集企晋园中即席感怀亡友亦瑜
作者：张冈
朝代：清

秋暝松窗镫火虚，故人清宴子云庐。啼残林鸟空山静，落尽汀兰暮雨疏。对酒尚吟《思旧赋》，论怀休拟《绝交书》。相逢尽是江潭侣，重向秋风问索居。
为农
作者：张冲之
朝代：清

远戍风霜苦，为农雨露深。屋依秋树老，门对野塘阴。细雨荷锄去，清风抱膝吟。群游鸥与鹭，相狎两无心。
卧病
作者：张冲之
朝代：清

薄宦愁多病，乡心忆故居。山泉频调水，园吏例供蔬。瘦骨难扶杖，荒城苦借书。有身应有患，即此悟真如。
岁暮感怀
作者：张凌仙
朝代：清

灯前课子诵芸编，百事萦心逼岁阑。泉路十年音信断，空山风雪一家寒。
杂咏
作者：张凌仙
朝代：清

家住青山侧，青山断尘迹。浮世几兴亡，依旧青山色。明镜如满月，朝朝弄妆靓。一自弃尘埃，不照孤鸾影。夙昔爱鸣琴，流泉指下生。子期今已没，谁听断肠声？
和夫子行天竺山中次韵
作者：张凤
朝代：清

笋舆游天竺，一径入深曲。初日淡高林，苔色萋以绿。山鸟向人鸣，梵音旋相续。我来尘俗中，物情互起伏。殊观得未有，身心增谨肃。寒涛卷长松，微风响幽竹。徘徊坐石根，流泉咽虚谷。言归兴未阑，回首云迷麓。遥指半山中，人行傍古木。
寒郊
作者：张凤
朝代：清

岁晚百端集，寒郊生远心。晴烟明野寺，旭日冷松林。云树极空净，川原入望深。关荆善图画，会向此中寻。
拟孟浩然夏日南亭怀辛大
作者：张凤
朝代：清

日夕雨初过，閒亭敞幽景。结庐远人村，松月共清冷。竹风生夜凉，池荷泻疏影。仰观天宇澄，云路一何永。怅然念古人，此心徒耿耿。
自玉换山房步从渺沧湫春望婴山之作
作者：张凤
朝代：清

春到山光媚，嫣然笑靥留。莺啼空谷暖，泉挟落花流。石径松杉茂，书堂竹木幽。东风不解事，吹破绿烟浮。
閒坐
作者：张凤
朝代：清

西风料峭暮云高，松荫苍茫起翠涛。凉月一庭谁共语，纸窗閒坐读《离骚》。
陈山观海歌
作者：张凤
朝代：清

冈峦一带明残阳，林花掩映春风香。笋舆得得忘路长，九峰遥障波汪洋。陈山屼峍临中央，振衣直上登高冈。海天渺渺云水黄，陡然突起涛头狂。海风吹水势莫当，凭空壁立千丈强。冯夷击鼓角龙翔，银楼十二随飞扬。仰观俯瞩何茫茫，须臾捧出玻璃光。白波万顷摇扶桑，蜃楼鲛室争辉煌。潮平忽见遥山苍，数峰若与船低昂。吁嗟乎！潮汐往来那可测，安得假我凌风翼，飞向瀛洲问消息。
上蔡道中
作者：张凤冈
朝代：清

亲承遗诏墨犹新，公子当年误暴秦。雪尽平原春草绿，东门牵犬又何人。
俭堂饷水西庄红菱走笔奉谢
作者：张凤孙
朝代：清

江南六月看采菱，荷衣雪腕轻桡凭。锦帆泾里掉烟入，满身风露寒凌兢。曼歌一声蟾魄上，紫茎绿叶牵朱绳。十年书剑去乡国，鸳凫旧梦空飞腾。直沽旅食又长夏，消渴不耐炎熇蒸。水西主人辱存问，侧生五十筠篮承。清香扑人光照眼，奚奴触手愁霜棱。鹤留仙顶鹦爪细，一弯茜影湘波凌。玫瑰轻擘水仙佩，玉肤映彻冰壶冰。吴侬得此乃狂喜，传笺遍集诸宾朋。古瓷擎出佐清宴，凉飙净扫窥盘蝇。沧洲法酿泻百斛，灵池故实还同徵。都忘踪迹滞燕土，但觉尘翳消胸膺。哀梨缥李世艳称，庶浆樱实琼筵登。独遗此品在烟水，邈如钓濑逃严陵。天涯相赏有知己，不辞千里扁舟乘。孤根近托藉香榭，白蘋掩映溪流澄。芳鲜只供骚客嗜，声价岂要皇都增。尊前一笑宛旧识，领略风味当年曾。愿携巾拂坐风槛，娇红婉翠围千层。吴歈渺绵吴语软，卜夜更命张华灯。酒酣泼墨进吴谚，春蚓十丈书枯藤。
永定河纪事
作者：张凤孙
朝代：清

桑乾水方枯，劣于一衣带。奔腾伏秋交，淼若江河大。土疏既善崩，沙重复难汰。俯仰百岁中，经涂几茫昧。庙虑日夕纡，询谋集冠盖。往因横决势，顺导堤防外。南村治网罟，北垡载锄耒。水土无全功，居人半利害。安流近三稔，适与时运会。慎初保厥终，庶几神永赉。河伯偶失驭，威灵窃长鲸。掀泥作波浪，所过沟塍平。方舟或乘屋，木末有聚萍。嗟哉荡析人，扶老提孩婴。片席挂堤柳，巢居苟支撑。遮道敢前诉，顾畏吏怒瞠。弃地昔有令，谓无与水争。下愚性不移，自与祸患并。茫茫九州土，那无尺寸耕。河壖垦污莱，岁恋官租轻。顿忘为鱼虑，九死幸一生。愿今服驱遣，勿待二麦成。泉水已出山，宁复论清浊。生为浑河官，遑问泥涂辱。荒廨八九楹，中宵忽颠覆。妇孺出仓皇，陂田立如鹄。官作有严程，胡能顾骨肉。平时缓绸缪，临事苦督促。畚锸敢后期，薪刍奈弗属。弗属苇代之，急以竟此局。天意未可知，波涛日洄澓。慷慨慕前贤，危堤不转足。千金未易偿，一死犹可赎。功名蜗角微，宁忍付蛮触。
永定河纪事·其一
作者：张凤孙
朝代：清

桑乾水方枯，劣于一衣带。奔腾伏秋交，淼若江河大。土疏既善崩，沙重复难汰。俯仰百岁中，经涂几茫昧。庙虑日夕纡，询谋集冠盖。往因横决势，顺导堤防外。南村治网罟，北垡载锄耒。水土无全功，居人半利害。安流近三稔，适与时运会。慎初保厥终，庶几神永赉。
永定河纪事·其三
作者：张凤孙
朝代：清

泉水已出山，宁复论清浊。生为浑河官，遑问泥涂辱。荒廨八九楹，中宵忽颠覆。妇孺出仓皇，陂田立如鹄。官作有严程，胡能顾骨肉。平时缓绸缪，临事苦督促。畚锸敢后期，薪刍奈弗属。弗属苇代之，急以竟此局。天意未可知，波涛日洄澓。慷慨慕前贤，危堤不转足。千金未易偿，一死犹可赎。功名蜗角微，宁忍付蛮触。
永定河纪事·其二
作者：张凤孙
朝代：清

河伯偶失驭，威灵窃长鲸。掀泥作波浪，所过沟塍平。方舟或乘屋，木末有聚萍。嗟哉荡析人，扶老提孩婴。片席挂堤柳，巢居苟支撑。遮道敢前诉，顾畏吏怒瞠。弃地昔有令，谓无与水争。下愚性不移，自与祸患并。茫茫九州土，那无尺寸耕。河壖垦污莱，岁恋官租轻。顿忘为鱼虑，九死幸一生。愿今服驱遣，勿待二麦成。
乌石舟中夜坐
作者：张凤慧
朝代：清

一路奇峰迥，空明石不顽。殷勤溪畔水，流梦到东山。
枕流岩
作者：张凤慧
朝代：清

拳石玲珑薪作瘢，只宜高枕处轻澜。白云数尺笼残梦，明月一床听急湍。侧耳清流声愈大，满身斜照夜将阑。鸳鸯文景饶君侈，急及东山卧谢安。
石门访刘文成读书处
作者：张凤慧
朝代：清

巉岩削立石门敞，两扇洞开高千丈。停舟沿径穷清幽，坐看飞瀑激波响。恍疑仙境非人间，不朽名山在天壤。当年披卷面流泉，洗涤尘心恣清赏。山水钟灵岂偶然，雷雨风云真气象。荒碑林立蔓草敷，一代元勋风泱泱。前度刘郎今已往，年年月照读书幌。夕阳欲暝归扁舟，梵磬一声荡兰桨。
重登池上楼有感
作者：张凤慧
朝代：清

谢客耽游地，彳亍步林麓。古树倚云根，飞泉出岩腹。隔岸旧山青，崔巍耸积谷。峰色青似染，岚光净于沐。月影沈寒潭，清光若可掬。披榛寿古碣，剥藓暗摹读。忆昔题诗处，回步认绿竹。当年诸女伴，搜奇相追逐。陈迹须臾间，踽踽剩我独。俯仰足伤怀，流光幸毋倏。林鸟解留人，一声啼幽谷。残花堆断涧，飞霞落孤鹜。归作《卧游图》，生绡裁半幅。
贺陈握卿长子嗣弟新婚
作者：张凤祥
朝代：清

陈君则友本天真，早把元方续季伦。二十年来勤教养，而今恰好结朱陈。二郎潇洒佩琼琚，百两婚成三月馀。孔雀屏前筵玳瑁，黄金帐里贮明珠。画堂萧鼓赓和气，龙烛辉双照德舆。萧史有郎玉为妇，不作家翁快亦如。君试听，庆佳妇，卜螽斯，一声声恭喜，多是为君功成承继耀门楣。
赠陈握卿丙寅1806年兴建魁星堂垣墙
作者：张凤祥
朝代：清

特隆祀典羡开先，继美端须赖后贤。七点文星齐射斗，一枝彩笔独凌天。门墙何止观瞻壮，灵爽从教赫濯传。愧我无能堪附骥，空随瞻礼乐年年。
七夕
作者：张凤翔
朝代：清
体裁：七言律诗

綵线珠楼月半轮，共看河鼓会天孙。儿童争喜蛛丝网，庭院何惭犊鼻裈。书传古香生齿颊，机梭空影落匏尊。桥填鹊石通银浦，乞巧何时叫帝阍。
兰竹
作者：张凤翔
朝代：清
体裁：古风

楚皋烟雨逗寒绿，秋水并刀剪一幅。龙雏逐节脱锦绷，蛇老退皮搠青玉。碧花浅淡香一丛，绿叶芬芬清满屋。袭人堂下蘼芜秋，忆我山中筼筜谷。裁皮可制高祖冠，纫叶宜为灵均服。玉山只欲洗尘氛，糠窍惟知厌梁肉。岂知益友能化人，更着此君可医俗。风霜抱节听孤高，日暮凌寒习幽独。君家有圃如潇湘，休种繁花种兰竹。
南洲老人歌
作者：张凤翔
朝代：清
体裁：古风

南洲老人好吹笛，铁管横江仅三尺。清风洒洒拂紫髯，水底眠龙时唧唧。江涛走石骊珠寒，列仙隐约呼云端。白榆历历不可拾，遗我一粒黄金丹。刀圭入口骨毛爽，两腋生翰脱尘网。银桥四畔水瀰瀰，拿斗扪天时下上。琅玕瑶树隐璚楼，广寒宫阙凝素秋。仙人倒乘九苞鶠，招我同此汗漫游。招我同此汗漫游，夜来改我江南洲。
和李献吉游西山韵
作者：张凤翔
朝代：清

君有踏春兴，招呼我亦从。登高攀石磴，眺远听山钟。风起偏依树，云来欲暗峰。过桥逢野寺，一径入深松。傍山春更好，散步一相从。密树封荒殿，圆苔上古钟。门通桥北路，云锁塔前峰。斜日西山下，归鸦认故松。
和李献吉游西山韵·其一
作者：张凤翔
朝代：清
体裁：五言律诗

君有踏春兴，招呼我亦从。登高攀石磴，眺远听山钟。风起偏依树，云来欲暗峰。过桥逢野寺，一径入深松。
和李献吉游西山韵·其二
作者：张凤翔
朝代：清
体裁：五言律诗

傍山春更好，散步一相从。密树封荒殿，圆苔上古钟。门通桥北路，云锁塔前峰。斜日西山下，归鸦认故松。
咏梅
作者：张凤翔
朝代：清
体裁：七言绝句

夜深和月印窗纱，宛是孤山处士家。短角城楼随处起，莫教吹到落梅花。
宫词
作者：张凤翔
朝代：清
体裁：七言绝句

社燕花梢翠尾分，玉楼斜度语朝曛。卷帘忽趁东风入，误落芹泥湿凤裙。
宫词·其一
作者：张凤翔
朝代：清
体裁：七言绝句

中年才出上皇宫，偏得君王宠幸隆。东内有时朝太后，情知不是旧家风。
宫词（十八首）
作者：张凤翔
朝代：清

昔入宫中发未齐，尚衣今许入深闺。十年一得君王顾，重为班头捧紫泥。茂陵仙去已多年，牢闭深宫敢斗妍。昨日有人曾赐死，阿娇恰好近君前。上皇弓剑杳何追，日倚宫阑自拄颐。宝册有儿开大府，生离争似在宫时。青铜偷把扫蛾眉，暂饰休教主后知。记得比年王乳媪，香魂重遣主人疑。自谢南荒十二年，焚香得侍玉皇前。绛罗误露春初笋，能遣君王重爱怜。阿奴元是岭南人，万里那猜近紫宸。不是少年粗识字，殿前争得掌丝纶。御沟烟水自潺潺，片片桃花落正间。自恨不如花片落，能随流水到人间。夜半钟声起景阳，六宫粉黛试新妆。就中最是施娘子，典奏时能近玉皇。蚤谙图史欠吹嘘，长侍宫闱备扫除。一日诏宣充典奏，秩名应赐女尚书。玉搔头绾绿鸦横，雾縠冰绡底样轻。帘闭水晶无点暑，百花亭外度流莺。天子侵晨御正衙，内家箫管隔烟霞。万几日日归中秘，中有夫人为掌麻。锦屏斜立百花春，玉貌三千侍主人。最是慧娘谙曲调，绣茵低舞细腰频。入内深蒙主后恩，赐名小姐宠便蕃。后来更得夫人号，长乐宫中许坐轩。远山凝黛口凝脂，妆就慵来坐矮簃。出候君王临早御，归来便殿与围棋。曾同母后入宫敔，岭海今辞廿六春。启顶新蒙君手赐，六宫争贺内夫人。禁柳春深草色新，杨花飞趁扑虫人。君王殿上宣名字，旋绾颓鸦抹绛唇。井梧写句付宫沟，墨汁啼痕字面稠。虎豹九重严夜禁，争能禁得水东流。日夕焚香拜斗南，愿君多寿且多男。戒言阿母传兄弟，只道官家法度严。
宫词（十八首）·其一
作者：张凤翔
朝代：清
体裁：七言绝句

昔入宫中发未齐，尚衣今许入深闺。十年一得君王顾，重为班头捧紫泥。
宫词（十八首）·其七
作者：张凤翔
朝代：清
体裁：七言绝句

御沟烟水自潺潺，片片桃花落正间。自恨不如花片落，能随流水到人间。
宫词（十八首）·其三
作者：张凤翔
朝代：清
体裁：七言绝句

上皇弓剑杳何追，日倚宫阑自拄颐。宝册有儿开大府，生离争似在宫时。
宫词（十八首）·其九
作者：张凤翔
朝代：清
体裁：七言绝句

蚤谙图史欠吹嘘，长侍宫闱备扫除。一日诏宣充典奏，秩名应赐女尚书。
宫词（十八首）·其二
作者：张凤翔
朝代：清
体裁：七言绝句

茂陵仙去已多年，牢闭深宫敢斗妍。昨日有人曾赐死，阿娇恰好近君前。
宫词（十八首）·其五
作者：张凤翔
朝代：清
体裁：七言绝句

自谢南荒十二年，焚香得侍玉皇前。绛罗误露春初笋，能遣君王重爱怜。
宫词（十八首）·其八
作者：张凤翔
朝代：清
体裁：七言绝句

夜半钟声起景阳，六宫粉黛试新妆。就中最是施娘子，典奏时能近玉皇。
宫词（十八首）·其六
作者：张凤翔
朝代：清
体裁：七言绝句

阿奴元是岭南人，万里那猜近紫宸。不是少年粗识字，殿前争得掌丝纶。
宫词（十八首）·其十
作者：张凤翔
朝代：清
体裁：七言绝句

玉搔头绾绿鸦横，雾縠冰绡底样轻。帘闭水晶无点暑，百花亭外度流莺。
宫词（十八首）·其十一
作者：张凤翔
朝代：清
体裁：七言绝句

天子侵晨御正衙，内家箫管隔烟霞。万几日日归中秘，中有夫人为掌麻。
宫词（十八首）·其十七
作者：张凤翔
朝代：清
体裁：七言绝句

井梧写句付宫沟，墨汁啼痕字面稠。虎豹九重严夜禁，争能禁得水东流。
宫词（十八首）·其十三
作者：张凤翔
朝代：清
体裁：七言绝句

入内深蒙主后恩，赐名小姐宠便蕃。后来更得夫人号，长乐宫中许坐轩。
宫词（十八首）·其十二
作者：张凤翔
朝代：清
体裁：七言绝句

锦屏斜立百花春，玉貌三千侍主人。最是慧娘谙曲调，绣茵低舞细腰频。
宫词（十八首）·其十五
作者：张凤翔
朝代：清
体裁：七言绝句

曾同母后入宫敔，岭海今辞廿六春。启顶新蒙君手赐，六宫争贺内夫人。
宫词（十八首）·其十八
作者：张凤翔
朝代：清
体裁：七言绝句

日夕焚香拜斗南，愿君多寿且多男。戒言阿母传兄弟，只道官家法度严。
宫词（十八首）·其十六
作者：张凤翔
朝代：清
体裁：七言绝句

禁柳春深草色新，杨花飞趁扑虫人。君王殿上宣名字，旋绾颓鸦抹绛唇。
宫词（十八首）·其十四
作者：张凤翔
朝代：清
体裁：七言绝句

远山凝黛口凝脂，妆就慵来坐矮簃。出候君王临早御，归来便殿与围棋。
宫词（十八首）·其四
作者：张凤翔
朝代：清
体裁：七言绝句

青铜偷把扫蛾眉，暂饰休教主后知。记得比年王乳媪，香魂重遣主人疑。
对雪
作者：张凤翔
朝代：清
体裁：五言律诗

客路经初白，寒深出户迟。冻鸦栖易辨，宿鹭起方知。一水界空碧，诸山遗故姿。蹇驴伤径滑，江上看梅时。
挽刘鍊师
作者：张凤翔
朝代：清
体裁：五言律诗

日暮云深处，王孙不可招。铁桥春未度，丹灶火初销。谁拄开山杖，空留煮月瓢。海风鹤驾远，疑赴阆风朝。
松鹤吟
作者：张凤翔
朝代：清
体裁：古风

养禽贵养鹤，种树贵种松。鹤本辽阳仙，松本徂徕公。君家老鹤白如雪，万里飞翔乃所悦。君家老松青如山，百围偃蹇那可攀。鹤兮鹤兮时高举，上寥廓兮下沧渚。西过悬圃啄青泥，不逐鸱鸮争腐鼠。松兮松兮但孤撑，蟠后土兮参青冥。历谙寒暑百不变，肯与桃李争浮荣。呜呼此松与此鹤，阅世千年但如昨。
江头老人歌
作者：张凤翔
朝代：清
体裁：古风

茅屋江头栖燕子，暝树微茫似烟雨。江蛟弄月波水寒，夜半何人歌白纻。老翁起听醒不醒，短芦乍有惊鸧鸣。玉壶堕影半窗白，老翁醉卧魂冥冥。梦中笑语不我答，閒情似与江鸥狎。
湘妃祠
作者：张凤翔
朝代：清
体裁：古风

虞帝南征不复归，湘君日暮啼青衣。秋风娜娜湘水冷，愁云化作清霜飞。清霜著草草欲死，著竹竹黄印斑紫。苍梧云色凝不流，夫君渺渺云上头。曼声浣月正愁绝，何处雌凰声不歇。蟠龙起舞潭水波，幽吟咽咽生盘涡。痴云作雨老天泣，竹中奈此双愁娥。
潞河舟次
作者：张凤翔
朝代：清
体裁：七言律诗

万艘风集潞河阴，同是臣民拱极心。人望京华依北斗，津通析木贡南金。峰房井井吹烟突，龙舳年年逗石林。我亦荷君惭肉食，为言国计转愁深。
白马篇
作者：张凤翔
朝代：清

白马如飞龙，金鞍耀朝日。腰下瑶房开，龙泉山可劈。上堂辞二亲，誓不顾家室。西出长安门，驰突如风疾。遥望白龙堆，欲？玄狐窟。羯胡撼地来，北风吹觱篥。交刃阵云昏，弯弓昴宿失。登坛斩楼兰，传檄收哈密。功成勒天山，关河置津驿。部列五校屯，凯旋六师卒。天子燕武英，太史秉直笔。岂恤万户封，所贵吾事毕。
白马篇
作者：张凤翔
朝代：清
体裁：古风

白马如飞龙，金鞍耀朝日。腰下瑶房开，龙泉山可劈。上堂辞二亲，誓不顾家室。西出长安门，驰突如风疾。遥望白龙堆，欲�玄狐窟。羯胡撼地来，北风吹觱篥。交刃阵云昏，弯弓昴宿失。登坛斩楼兰，传檄收哈密。功成勒天山，关河置津驿。部列五校屯，凯旋六师卒。天子燕武英，太史秉直笔。岂恤万户封，所贵吾事毕。
盆荷
作者：张凤翔
朝代：清
体裁：古风

临溪问花花不语，愁对湘波吊尧女。幽魂化作水上花，阿谁剪取来君家。知君深得种花术，一朵两朵冒波出。玉立娉婷澹且閒，碧簪竟插青泥间。丈花船藕嫌屋矮，一片入口沈疴解。出尘自恨骨未仙，乘风无地超三千。瑶池燕我开琼筵，云中时听霓裳篇。
相逢狭路间
作者：张凤翔
朝代：清
体裁：古风

相逢狭路间，路狭车不容。锦衣二年少，玉勒羁双龙。问君在何处，君家人易知。易知亦难忘，金水河之湄。金钉次朱户，翠波通瑶池。堂上奏丝竹，堂下喧鼓鼙。太宫锦襕腰，登馔罗珍奇。娇娃俱二八，鱼贯传瑶卮。宫粉各殊别，婉娩芙蓉姿。清歌称妙舞，密眄扬修眉。椒兰荡邪秽，暗度青云逵。不知夕阳下，但见华筵移。兄弟两三人，置身俱不卑。大者上柱国，次者校尉司。小者亦列侯，中禁容奔驰。五日一来归，中使相追随。舆围绮罗盖，马络黄金羁。门排虎牙杖，室结莲花帷。大妇绣鸳鸯，中妇抱婴儿。小妇持斑管，对局裁新诗。丈夫且安坐，玉笛不成吹。柔声忽满窍，清响飞天涯。
红梅
作者：张凤翔
朝代：清
体裁：古风

雪山石滑走白兔，羽衣翩翩铁桥路。手撚三尺紫珊瑚，一片丹霞映霜素。渴服胭脂井底泉，饥餐玛瑙瓮中露。换骨曾分紫府丹，出尘不借清风屦。乾坤二月春气浓，幸好逃奴逞妖嫭。仙人绛节上璚霄，吹落香风满寰宇。黄鹤楼头玉笛吹，无缘得见蓝桥妪。安能尽度世间人，个个红颜老能驻。
见梅一首
作者：张凤翔
朝代：清
体裁：七言绝句

惯依书舍与渔家，多在山根与水涯。小院可人惟一树，月明笼得半窗花。
赋得贺兰山送李献吉
作者：张凤翔
朝代：清
体裁：古风

君本关西人，乃作关西行。往年使榆林，今年使朔方。西度黄河四千里，眼中见此诚莽苍。贺兰山高五千仞，翠壁苍峰削孤峻。清泉百道草树浓，雄哉蟠据河南镇。山西胡虏东中国，何必长城分南北。君不闻胡云夺我燕支山，使我妇女无颜色。贺兰固是中国望，可容胡虏为巢穴。我闻朔方兵，不若榆林强。不有贺兰山，朔方谁其当。王公设险计守国，地险如此功可量。君赍公帑十七万，作气鼓力功可断。死鱼芳饵有明言，要在得人富筹算。古有班定远，克收西域生封侯。亦有傅介子，借剑立斩楼兰头。甲兵百万范老子，西贼胆破诚壮猷。君抱济时具，未偿投笔怀。此行亦是弃繻意，贺兰入眼何壮哉。左顾黄河流，石摩贺兰顶。贺兰日高河日深，会当勒功摩石廪。黄河洗甲山挂弓，西望龙沙灭胡影。
边警
作者：张凤翔
朝代：清
体裁：七言律诗

枉矢欃枪逼斗杓，边城烽火纵天骄。经年戎马虚奔骛，向夜星辰半动摇。外府尽烦刘转运，北军争得霍嫖姚。桑中一饭犹知报，樗散无谋补圣朝。
送人省觐
作者：张凤翔
朝代：清
体裁：古风

雨馀春涨桑乾水，归忆函关二千里。高堂阿母日倚门，孤云凝睇愁梦魂。西风千里入长安，一封书上红云端。麻鞋阙下拜天子，乞地崦嵫出温旨。雪花如掌狐兔藏，燕山老梅吹古香。岁蛇赴壑不可捉，马上春风吹鬓脚。孤云凝睇白雁归，越罗开箧裁征衣。雨馀春涨桑乾址，黄金台下花如绮。裹书匣剑西入秦，沙头冠盖何轮囷。伏剑对酒眼双白，白石青山照行色。蒲帆□满古渡头，乱山回首芙蓉稠。凤皇城上云起灭，十二玉楼春乍隔。高堂阿母日倚闾，梦魂时绕华山庐。汪伦当日送李白，我今与之情何如。中条太行接函关，黄河来自昆崙山。望中云气似车盖，必有名世生其间。于公门闾容驷马，王氏庭槐自拱把。眼中见子已昂藏，他日相逢马须下。
送友奉使郢州
作者：张凤翔
朝代：清

春草离离春水波，春卿南下兴如何。江头鼓吹迎旌影，望外风烟入棹歌。独上紫坛开玉玺，共看苍节度银河。君王南望时当宁，梦里清班几佩珂。丹书金册重封题，亲遣儒臣赐剪圭。天建楚邦分社土，人迎汉使筑沙堤。危厓藏里蒐遗传，古草堂边咏瀼溪。十二楼头怀国梦，客窗时误听朝鸡。
送友奉使郢州·其一
作者：张凤翔
朝代：清
体裁：七言律诗

春草离离春水波，春卿南下兴如何。江头鼓吹迎旌影，望外风烟入棹歌。独上紫坛开玉玺，共看苍节度银河。君王南望时当宁，梦里清班几佩珂。
送友奉使郢州·其二
作者：张凤翔
朝代：清
体裁：七言律诗

丹书金册重封题，亲遣儒臣赐剪圭。天建楚邦分社土，人迎汉使筑沙堤。危厓藏里蒐遗传，古草堂边咏瀼溪。十二楼头怀国梦，客窗时误听朝鸡。
梁鸿溪
作者：张列宿
朝代：清
体裁：七言律诗

第一清流梁伯鸾，入吴高卧九龙滩。天低烟雨迷游舫，月淡蒹葭濯钓竿。四皓颂留磻石字，五噫歌挟碧云弹。只缘不肯因人热，溪水于今兀自寒。
落梅
作者：张列宿
朝代：清
体裁：五言律诗

孤屿鸟声碎，风飘玉照堂。鹤闲多远梦，人静有余香。剩月孤云影，遥林残雪光。笛声吹又断，点入寿阳妆。
挽张之洞联
作者：张则川
朝代：清
体裁：联

溯持节自三江三晋两粤两湖，正当时事多艰，惟公弭患无形，功在方州，计关大局；合一身为名相名儒先知先觉，太息斯文将丧，吾辈隐忧日亟，上哀国命，下哭师门。
华山
作者：张劭
朝代：清

青柯坪上即莲华，千尺珠帘云半遮。南跨长空桥一线，西探毛女洞三花。仙人树里鞭银鹿，方士岩中炼赤砂。陡觉天风吹两腋，扶摇如御碧云车。
过崆峒
作者：张勇
朝代：清
体裁：七言绝句

蚩尤战后久销兵，此处犹存访道名。万里山河尘不起，松风常带凤鸾声。
蜡梅
作者：张匀
朝代：清
体裁：七言律诗

雪里横斜蕊半黄，奇香暗袭郁金堂。绝怜萼小如圆磬，不信枝寒有蜜房。折供冰壶垂蜡泪，插添云发映钗梁。寿阳新样图宫额，破冻先开第一妆。
再登蛤蟆石有感
作者：张华斗
朝代：清
体裁：七言律诗

谡谡松风入听哀，怡云旧馆我重回。乍逢林壑天怀畅，久别云山倦眼开。蔓草荒凉迷古冢，盘陀错落蚀苍苔。遥知冷月空林夜，定有英灵化鹤来。
再赠吴彦复
作者：张华斗
朝代：清
体裁：七言律诗

巍巍武壮斗山高，晚岁勋名震北辽。直以浮云轻富贵，更将清节付儿曹。机云才调无伦匹，王谢门庭半寂寥。四海苍生同属望，未容隐遁老渔樵。
挽郭嵩焘联
作者：张华焱
朝代：清
体裁：联

恩知膺四圣三朝，为侍从臣，为封疆臣，为出使臣，晚节耿孤忠，公真湘楚儒贤，愤等屈平居汩水；著述抗百家诸子，义理之学，考据之学，辞章之学，耄年传绝学，我亦门墙弟子，痛随苏轼哭庐陵。
挽彭玉麟联
作者：张华照
朝代：清
体裁：联

韩忠武骢马锦衣，十万贼酋曾破胆；卫将军同甘分苦，八千子弟共铭恩。
久闻听庵兄说西湖山水今乃见之感赋
作者：张印
朝代：清

西湖山色最清拔，南高北高雁行列。松声如曲可入琴，云客欲画难著笔。渡江应有仙真栖，挂单未许顽僧歇。我来干戈喜初平，照眼杜鹃尚凝血。香山白与眉山苏，筑堤划作里外湖。柳色几行断桥断，梅花数点孤山孤。瓜皮艇小瞥若燕，莼丝味美配有鱼。南宋君臣一逝水，积金至斗销得无。
久闻听庵兄说西湖山水今乃见之感赋·其一
作者：张印
朝代：清

西湖山色最清拔，南高北高雁行列。松声如曲可入琴，云客欲画难著笔。渡江应有仙真栖，挂单未许顽僧歇。我来干戈喜初平，照眼杜鹃尚凝血。
久闻听庵兄说西湖山水今乃见之感赋·其二
作者：张印
朝代：清

香山白与眉山苏，筑堤划作里外湖。柳色几行断桥断，梅花数点孤山孤。瓜皮艇小瞥若燕，莼丝味美配有鱼。南宋君臣一逝水，积金至斗销得无。
久雨颇为农患诗以祷之
作者：张印
朝代：清

盗贼虽已远，有田无人耕。夫子久官此，四顾难为情。散赀给牛耔，俾各遂所生。流亡渐以集，秧稻亦纵横。丰登会有日，《击壤》歌承平。奈何天隐痗，一雨不肯晴。三农果何辜，今秋又无成。我家劣得饱，念彼泪如倾。作诗祷上帝，庶几鉴吾诚。
今朝呈外
作者：张印
朝代：清

今朝天放霁，徙倚向空园。碧藓生缘壁，新篁长过门。石奇饶画意，茶苦入诗痕。及取公馀意，归来共一尊。
从军行
作者：张印
朝代：清

昔闻从军苦，今见从军乐。从军岂真乐，毋乃为残虐。我有灶下媪，全家住近洛。饭罢袖手閒，为我谈厓略。昨有潼关兵，新调来襄鄂。入市逢酒肆，牛羊恣大嚼。撒手出门去，佣保还诺诺。乘醉过青楼，应声奏箫籥。幸蒙垂爱怜，临行簪珥攫。一夕报贼来，远近惊风鹤。彼闻翻大喜，距踊如雀跃。沿途有村店，藉口制草屩。毫无造物仁，俨同敝赋索。一人不如意，千百横刀槊。民也告之官，县官惊以愕。投刺谒主帅，主帅殊落寞。身家与性命，畴不儿郎托。似此区区者，九牛一毛灼。掉头更不言，反是县官错。翌日拔队行，所在苦摽掠。有马不刍秣，十匹百匹捉。有兵不肩荷，前车后车缚。时或值商贾，搜求罄其橐。鞭夫如鞭狗，弹人如弹鹊。一事稍阻挠，首级立时落。一级银二钱，请赏向戎幕。娇姹谁家女，亦既成婚约。宁馨谁家儿，绕项金锁钥。女驮马上去，男系民前铎。夫婿蹑迹追，爷娘望尘扑。看看十里外，日已西山薄。明早见积骸，狼藉填沟壑。家人哭之恸，捶胸更拊膊。保正为报营，营中方饮酌。粉黛排屏风，珠宝堆山岳。开口未及说，身已贯木索。裍置大旗边，自分死锋锷。倏见缚鸡来，认得羽毛驳。今供役盘飧，昨食我稻穛。须臾兵尽醉，相邀纵六博。卢雉信口呼，金钱信手摸。想见傥来物，源源不一涸。乘间逃生归，思欲主帅吁。相距三百里，程途数日隔。男儿生胡为，恨不兵籍著。呜呼彼军人，此孽何可作。亦既客欺主，又复强凌弱。我闻湘泽间，近亦风声恶。岂无儿在家，岂无女出阁。一旦有兵役，宁能免鼎镬。天道信难知，作诗叩冥漠。
元夜有感
作者：张印
朝代：清

寂寂衙斋向晚阴，金台回首几沈吟。月镫梦入当年事，晖草诗留此夜心。漫浪生涯过岁酒，飘零骨肉念家林。旁人莫便夸佳节，吾思春前已许深。
写兰
作者：张印
朝代：清

望望楚天云，月坠秋江冷。帝子魂不来，为写一枝影。
出关
作者：张印
朝代：清

往岁来青门，车中同白发。今岁去青门，惟见车碾雪。雪中乌鸦飞，令人意凄绝。念我与我姑，今乃成永诀。灵旐何迟迟，輀车何兀兀。妇行及关前，延伫未敢发。望姑魂归来，同出此秦阙。相将供南返，卜葬先人穴。棺只一板隔，身直九泉彻。音容日益远，痛苦声难达。山深狐狸多，夜静鹃啼血。姑寒衣谁进，姑饥食谁设。不如此长途，朝夕得奠醊。
初抵闽中
作者：张印
朝代：清

吾爱闽中好，从难笔墨传。编民蛇有户，课税蛎成田。灌木经年碧，寒花入腊然。万山青不断，直到海门边。
别秦中亲故
作者：张印
朝代：清

人生聚散等浮萍，九载茫茫一梦醒。握手恐劳坚后约，掉头莫笑少乡情。终南马首愁难见，灞水关前惜此行。今日将雏何处去，也同春燕暂南征。
吴山
作者：张印
朝代：清

远嫁天涯独怆神，岁寒犹是未归身。可怜第一峰头望，祇见江潮不见人。
坐雨
作者：张印
朝代：清

谁谓春光好，新来雨更多。南归无一可，北思更如何。诗句生残夜，年华付逝波。明朝天霁否，尚拟墓门过。
夫子九日游黑窑厂归以诗见示作此广之
作者：张印
朝代：清

天宇湛空明，人意益惝恍。矧此菊花时，秋阴失俯仰。人生无百年，及时当自放。我家梁伯鸾，欣然杖策往。缓步登高冈，四顾胸怀敞。左拂碣石云，右瞻滹沱瀁。瞬息明月来，暮色四山苍。星光逗遥岑，野火越林莽。郁郁草木香，浩浩风烟爽。既醉柴桑酒，欲卧葛陂杖。归来夸所见，历历如视掌。忆昔客东海，侍亲泰岳上。夜共白云眠，晨观初日昶。海涛破诗声，天风振羽氅。洵哉为大观，视此直粪壤。忽忽逾十年，抚今空念曩。何日谢簪组，我为办屐两。携手共入山，五岳恣探裳。胡为久居此，穷年困尘鞅。蛩音时自容，蛛丝婴彼网。相对默无言，大有出尘想。
夫子植梅棠于寄园诗以纪之翌日复以二株置庭前索余作因次元韵
作者：张印
朝代：清

春禽啄破青苔封，吟人未到先游蜂。晓日时正三竿红，此花允合精庐供。荷锸先薙菅与蓬，位置无使遮西峰。是何娉婷姿态工，效颦宁比施家东。重萼叠跗不概见，星冠霞佩神女同。一留伴我一归翁，翁能无愧身龙钟。云收雨卷香何许，睡起月下还相逢。桃李夭郁一扫空，杨妃姊妹肌多丰。垂丝持较铁干罕，铃索将护吾宁慵。
学诗
作者：张印
朝代：清

洗心栖沕穆，渊渊鸣天籁。缅怀汉班妃，何事日怨艾。扇固有时捐，月亦有时晦。乃思恩爱重，不共秋风退。我诗取怡情，凡百人不逮。寒燠听造化，盈亏置度外。不淫不伤旨，默与《关雎》会。
寄听庵兄
作者：张印
朝代：清

闻道东南美，湖山入眼亲。诗书无事业，冠剑尚风尘。闽越平生梦，江关咫尺身。岁寒宜自玉，家有倚闾人。
寄阳湖张婉紃女史
作者：张印
朝代：清

《汉书》阙八表，大家为续编。《周官》称绝学，宣文独专研。古来多闺秀，名氏世所贤。我朝论文派，阳湖谁开山。惜哉皋文子，刻苦不永年。有弟令馆陶，宛邻集曾镌。君为其淑女，卓尔家学传。去年寄我诗，选理精且坚。展卷再三读，清风生我前。隐写《柏舟》志，托兴穷风烟。宁直汉、魏继，悄然《三百篇》。奈何生不辰，晚遇益迍邅。自惭才力薄，与为翰墨缘。腼颜致短语，梦坠吴江边。
寒食
作者：张印
朝代：清

门巷今朝正卖饧，数椽暂借主人情。试看老屋栽花遍，肯放春愁逐草生。东去江流催世事，南征诗卷谢时名。客中容易过佳节，苦雨凄风不满城。
建溪途次梦刘氏姊感赋
作者：张印
朝代：清

我昨浙中来，草木已黄落。一下建溪水，绿叶纷沃若。回念母在京，年已桑榆薄。同产有一姊，天乃夺之速。昨夜来入梦，颜色犹曩宿。肴馔既已陈，谓我食无肉。馎饦既已罄，犹索玉田粥。自言数年中，处境真荼毒。亦欲通消息，使令无僮仆。亦欲过谈心，往来车无轴。慰藉苦无词，姊乃放声哭。掩口劝勿声，忽尔视为辱。自揣姊何辜，遇人竟不淑。平生颇修谨，奚至占脱辐。复念秦与闽，道里五千足。姊宁有羽翰，远举如黄鹄。村鸡忽唱晓，豆大镫摇绿。倚枕自沈吟，此意日往复。
思亲
作者：张印
朝代：清

春随客到家，故国渺天涯。竹称幽人影，梅馀隔岁花。山高时有雪，海近晚多霞。看取思亲意，年来鬓已华。
春日寄外
作者：张印
朝代：清

庭前楼行树，墙头数点山。东风日过我，人意相与閒。世事灞桥水，一去无时还。群盗尚未息，俄顷生百患。军书急如火，严兵屯潼关。边功无足道，三叹临花间。
春日寄怀
作者：张印
朝代：清

都道还乡梦自恬，閒居无事转多嫌。天时变幻无裘葛，家政生疏到米盐。行菜更凭谁抱瓮，焚香只合独垂帘。算来一事差强意，春笋登盘价最廉。
春日游西湖书院
作者：张印
朝代：清

随遇可自适，要不如乡居。宁必入山深，始能得所娱。今晨会无事，驾言来西湖。四山政过雨，青翠沾衣裾。一奁春水活，荡漾靴纹疏。忽惊波面响，泼剌飞双鱼。天然管与弦，鸟声上下呼。时值生徒散，喜与儿女俱。坐久觉稍倦，槛外立须臾。邻妇见我来，挈儿更呼夫。生计不缝纫，辛苦惟耰锄。始悟南与北，风气绝相殊。见我尊无酒，命儿贷村酤。又见食无肉，命夫分社猪。情意颇殷挚，言语宁嫌粗。倏忽暝色来，匆匆将升舆。尚问湖蟹美，十月能来无。
春晓
作者：张印
朝代：清

春酲无一宿，破晓意翛然。苦乏清新句，来全淡宕天。细花如媚我，时鸟与催年。美景行消歇，欢愉及眼前。
昼坐
作者：张印
朝代：清

忆昔姑在堂，早起视晨餐。邻鸡甫唱晓，盥洗粗已完。汲汲入厨下，督人理杯盘。日出及日入，迅疾如惊翰。今乃倦失眠，动见日三竿。中间五六时，欲度良苦难。天运有迟速，人意有悲欢。矧此夏日永，百感来循环，生者各千里，逝者直九泉。悲来无可解，政如坐针毡。一日等一岁，羲驭无快鞭。念此心焦郁，吾鬓俄成斑。
望惠山
作者：张印
朝代：清

昔读《梁鸿传》，今渡梁鸿溪。暝色到孤艇，四顾烟凄迷。人生无去住，一苇听东西。安得盈尺地，结茅来同栖。山头第二泉，《图经》吾能稽。饮行可送老，临风生馀凄。
望瓜洲
作者：张印
朝代：清

木落空江寒，潮平人语静。一鸟掠舟过，芦花风起棱。何处晚钟来，二更月色暝。
游大兄园亭
作者：张印
朝代：清

物外此遗荣，天然野趣成。再来还系马，三请不烦莺。骨肉须臾意，乡关尔汝情。林深疑向晚，归路日偏明。
燕台
作者：张印
朝代：清

客次驱车此地过，孤城形势郁嵯峨。高秋树老栖鳷鹊，落日坟荒卧骆驼。访事已无知郭隗，伤心莫更说荆轲。十年燕草悬吾目，怕触萧风未敢歌。
病起
作者：张印
朝代：清

衙鼓冬冬夜四更，空闺无籁断人行。几微花影月吞吐，三两竹声风送迎。镫意做寒如许倦，药烟遮梦有馀清。经旬病起浑閒事，眼见秋残猛一惊。
种菜
作者：张印
朝代：清

我性喜种植，况此多荒陂。春风吹浩荡，人意良迟迟。赤脚灶下婢，饭后辄酣嬉。亦欲课之读，目不识书诗。顾使把犁锄，欣然愿我随。荆榛既日辟，礧砢亦日夷。于此压豆筴，于彼播露葵。秋菘与春韭，燥湿相所宜。纵横有经纬，我心堪自师。中馈及暇日，到此神旷怡。会当微雨过，生理渐以滋。破土玉芽茁，临风翠叶披。哑然时失笑，暴富同贫儿。
种菜示棣儿
作者：张印
朝代：清

屋后有隙地，岁久藏狐狸。偶率仆婢往，慨然荒秽治。凿池便引水，编竹取为篱。侵晨抱瓮出，薄暮荷锄归。渐爱风日燠，兼得霜露滋。稚甲坼土出，嘉苗连畦披。小儿不解事，劝我毋尔为。意恐父不悦，故事徵拔葵。我笑顾谓儿，幸勿尔父疑。蘋蘩系妇职，瓜壶见风诗。咬根父所习，式谷父所期。矧兹挂冠日，食力理宜宜。吾宁好事者，聊以警荒嬉。
纪梦
作者：张印
朝代：清

昨夕梦见姑，颜色如平居。娓娓无他嘱，似怜妇貌癯。慎忽纵儿痴，刻苦宜诗书。女大理当嫁，教导宁区区。尔夫本儒素，家人生计疏。服官三十载，今乃一椽无。中馈端尔赖，语罢意不舒。一恸不自觉，醒来泪垂枯。音声犹在耳，镫影何模糊。孝养苦无及，念此徒欷歔。
自江头舟行至富阳
作者：张印
朝代：清

溪山随岸旋，倏忽不知处。势若鹰隼疾，一折一回顾。泽中秋兰香，仿佛喷细雾。起看蒹葭丛，暝色浑欲暮。蜿蜒富阳城，眼前忽披露。塔层明斜阳，楼影蔽深树。风景诚大佳，人烟淡如许。审知兵火馀，益以淫霖注。默默正无言，扁舟抵前渡。
茧窝告成晓起遣兴
作者：张印
朝代：清

秦中二月初，偶辟小瓜庐。人倦胜判酒，花疏称读书。持颐思昨梦，整发答新居。及取春光好，他时恐不如。
读班大家传有感
作者：张印
朝代：清

忆昔侍笔砚，群籍纷披搜。我母时禁止，夺书或父尤。父时告我母，曾闻大家不。表志迈迁史，笔削追《春秋》。六宫席前拜，融续门下收。子成荷母荫，亦封关内侯。而我闻之喜，逸气同云遒。迄今读其书，颜色惨以愀。史必三长具，宁独词藻优。倢伃固家学，左谢安能俦。我才远不逮，古人良可求。勖哉闺门内，掩卷神与游。
读阮云台先生西洋米到纪事诗有感
作者：张印
朝代：清

浚河要溯源，种木当护根。源窒流不畅，根伤叶不繁。我读文达诗，慨然生愁烦。以茶易外米，意在民食屯。虽云通有无，彼利难具陈。况乃减彼税，悬禁苦吾民。我荒彼鼓舞，我丰彼逡巡。价值贵贱间，操纵权在人。何异教子弟，跬步限家门。又不绝其交，奸徒滋攀援。父兄年日迈，子弟智在昏。一旦有不讳，人将倾我囷。会须辟田亩，努力事耕耘。岂容束手坐，终岁乞诸邻。区区执政者，瞢腾我无论。如何一代贤，亦复口津津。阃言不外出，谁为达天阍。
谢秦中亲族
作者：张印
朝代：清

秦中我故里，堕地未一归。客岁夫奉命，出藩来西陲。地方正苦战，蕃汉交相持。疮痍苦不起，宁复顾家为。今岁寄我书，属我板舆随。乡音喜入耳，秦关望崔岿。忆昔父谓我，吾土帝王畿。泰华称天险，泾渭襟带之。风俗本淳朴，犹有周公遗。我今远嫁女，能来事真稀。载念母与兄，今乃在京师。岂无外家亲，风雨系所思。跧伏已旬日，未敢使闻知。昨有远兄弟，叩门立我墀。我姑素钟爱，从不妇轻嗤。我夫久益敬，如宾无愆仪。我亦何所虑，我亦何所疑。所虑有官守，所疑人讪讥。回首顾阍者，人来善为解。咫尺天涯隔，此身有所羁。市上宁真虎，杯中宁真虺。持躬稍不慎，噬脐悔何追。愿保千金躯，勿为霜露欺。不死会相见，瓜代以为期。
赠听庵兄
作者：张印
朝代：清

六年翘首望南天，此日青门喜暂还。湖水化为诗句好，岳云照见鬓毛斑。家人聚散惊如梦，公暇过从拾一閒。多少时光抛马上，须臾情话亦忻然。
赠荃女
作者：张印
朝代：清

昔贤故有言，四海皆弟兄。矧我与尔母，俨如娥与英。尔更育于我，宁无骨肉情。今尔年既长，加姘礼告成。相从逾十载，念此摧人肠。忆我初嫁时，尔年尚孩婴。发燥两肩披，身高才几平。祖母仅有尔，视同掌珠擎。乡音异南北，语意苦不明。我身方京尔，尔乃避道行。我手方招尔，尔乃秋波横。我心时寒栗，恨难达我诚。幸尔日长大，视我如故常。晨知就我栉，夜知就我床，饥知就我食，寒知就我裳。有时我入厨，未解作南烹。尔乃私谓我，斫鱼当为羹。亦或逢节庆，未办效闽妆。尔复私谓我，红绳缠髻梁。中间生尔妹，未克尔扶将。祖母唤尔去，依依仍我傍。妹啼尔抱持，妹饥尔料量。须臾不舍我，谁谓非我生。祖母与我家，同出南轩张。虽则闽与秦，谱牒渺难详。祖母恒顾我，无视我姑嫜。我生未有女，不如呼我娘。祖母诚爱我，亦由尔回翔。有时我外家，迎迓我归宁。携尔与尔妹，偕行登我堂。我母恒谓我，此女何娉婷。我兄亦爱尔，每来辄叮咛。谓当善抚此，此真为我甥。尔貌实静好，尔性实端贞。舅时课尔字，笔画晰以清。亦或教尔读，上口声琅琅。尔父曩客陕，尽室胥留京。我时方小极，茶炉伴药囊。尔能解我意，凡事为摒挡。去岁父书来，属我即首程。祖母既老迈，我复体羸尪。沿途端赖尔，使我忘长征。尔父尝谓我，择婿当择良。苟中乘龙选，何必拘故乡。我本远嫁女，感此增徬徨。忍以己不欲，乃使儿身当。昨父告我婿，安定安吴杭。祖为大中丞，父亦京曹郎。婿年方及冠，头角颇峥嵘。近在国子监，读书行成名。我愿业已足，何事复泪滂。昨闻有书来，纳采今秋凉。百年难共守，去去时吞声。虽然我闻之，舅姑今在堂。随时进甘旨，亲手调羹汤。蘋蘩乃妇职，春秋妥烝尝。下有二伯姊，贞明称里坊。亦有弱弟一，风雨恒对床。宜念秭归义，勿使荆树戕。伉俪必以敬，乃觉恩爱长。有无俱黾勉，学业毋嬉荒。即或忤我意，举案当益庄。间有小不适，亦当身退藏。人道贵谦抑，天道忌盛盈。毋自恃门第，毋自亏簪缨。勉矣曹大家，女诫实堤防。早晚为人妇，从此去家庭。毋为娇憨态，亦毋心悲伤。祖母今老矣，尔母身早亡。惟我与尔父，年亦非壮强。尤悔尔知免，诰诫我当详。晶晶秋菊芳，馥馥丹桂香。朴质为此语，且置尔巾箱。一字算一泪，点点生珠光。
路过小姑山从湖口望大姑山
作者：张印
朝代：清

放棹东南去，天寒岁向阑。子男同祀典，姊妹各名山。白点涛头影，青浮雨后鬟。古今时俯仰，人事太间关。
过鸳鸯湖
作者：张印
朝代：清

一船稳载一家人，名字沿江听最真。多少风前双水宿，阿侬生与白鸥邻。
送表弟下第南归
作者：张印
朝代：清

南风吹面夏云凉，绿阴满地槐花黄。鸣蝉声里人怀乡，宝剑且愿腰间藏。平田麦熟烟漠漠，前有斑鸠后黄雀。驱车直下黄金台，转瞬明春献赋来。百年人事率如此，暂蹶霜蹄未为耻。白发萧萧正倚闾，归省晨昏胜甘旨。云胡不乐心如毁。
途中远望
作者：张印
朝代：清

料峭西风向晚天，黄茅乱石莽无边。骆驼卧地如拳大，鹰隼盘空作盖圆。钟后僧归松径雪，饭前渔泊柳堤烟。板舆忽忽青门进，可许归时此买田。
重游陶然亭
作者：张印
朝代：清

弹指流光过，重来岂等閒。澄怀酬短景，揽泪惜残山。柳影当门碎，苔花上砌斑。旧题无一在，秋意满禅关。
金山
作者：张印
朝代：清

秋风小泊广陵船，金碧楼台淡晚烟。夜半鱼龙闻笛起，波涛卷梦落南天。
闻夫子将回驻西安书寄
作者：张印
朝代：清

戎马问关未了期，一春如梦耐人思。唐陵西去吹沙暗，秦岭东回出雾迟。诗句会成穷事业，年光几换旧须眉。归来看取青尊在，留意公馀话片时。
除夕感怀
作者：张印
朝代：清

廿年作客黄金台，有婿乘龙今归来。忽念远嫁向东越，萧然忍对残冬雪。此时我何忆，所忆母与兄。相望不相见，两地难为情。况母今年七十高，兄谋甘旨官京曹。潼关有家归不得，饥驱两鬓霜华飘。忆甘奉姑宣南住，不归旬日一把晤。往来数数将车迎，家常共话欢平生。不苦冻泥溅裙裤，但觉春风生户庭。一日夫婿下枢直，手携鹿尾称上赐。急索箧中旧貂裘，命质香醪谋一醉。留兄共饮午窗前，此中风味殊新鲜。半酣呼人迎我母，省识此乐真稀有。可怜年事多未完，犹道今朝二十九。我职中馈时入厨，洗手亦复同围炉。薄暮母去坐无语，始悟宵来已岁除。故乡胜似他乡远，我今来秦反愁惘。亦有梅花插胆瓶，依然狂雪大如掌。当时两家俨如一，今日一身难化两。儿女守岁不思眠，事事上心犹昔曩。白云飞处是京华，料母回头同此想。吁嗟！好花不久妍，好月不常圆。身为既嫁女，骨肉安得长为欢。母今不归我行去，天南地北相逢难，令人念此郁郁摧心肝。
风雨
作者：张印
朝代：清

秋雨秋风作许哀，空廊无语自徘徊。平生解取须臾达，祇有今愁遣不来。
食山东白菜
作者：张印
朝代：清

我本秦中女，复于京华长。每觉风雪天，此味口最爽。一自到南中，三餐蛤与蚌。腥臊辄欲呕，当筵失俯仰。虽有永福产，筋多嫌刺噪。晨起客叩门，来自青齐壤。贻我凡十株，磊落堆盆盎。我喜过所望，有似太牢飨。急授庖人术，唤集儿女赏。万羊耻过分，五鼎非夙想。但得咬菜根，从此谢尘鞅。
题卢忠烈七夕歌真迹后
作者：张又华
朝代：清

宜兴司马坐忧国，七夕歌成涕横臆。一腔忠义欲谁语，搔首青天呼不得。举朝依违杨嗣昌，惟公慷慨赴戎行。枢府何曾识君父，边臣能不死封疆。薄暮出宫廷对罢，严饬孤军列城下。铁骑汹涌卷地来，蜂斗狼争日继夜。是时西兵殊死战，胆大通身一敌万。同心独有杨参军，高监拥兵若旁观。参军乞救向前涂，司马振旆奋一呼。挺身疾斗骑皆奋，手格数人筋力枯。男儿竟作沙场死，俯首安能对薄书。将军已死全军覆，奸相统师明社屋。西风禾黍吹思陵，手把遗诗忍终读。墨沈飞扬意气雄，平原信国将无同。百劫丛中真性在，展卷飒拉来悲风。
减字木兰花·秋夜
作者：张友书
朝代：清

床前明月。惹起乡心今夜切。何处秋风。萧瑟偏来小院中。芭蕉桐叶。搅乱愁怀向谁说。嘹唳云间。又听征鸿自北还。
十六字令·春日偶成
作者：张友书
朝代：清

清。雨过遥天无片云。垂杨外，时啭一声莺。
卖花声·暮春
作者：张友书
朝代：清

飞絮燕泥香。人立回廊。新萍点绿满池塘。抛尽榆钱千万个，难买春光。小苑近昏黄。树杪斜阳。残霞暮霭两茫茫。高下乱鸦归去也，触目思乡。
唐多令·与兰仙夫人别逾年矣，近闻其病，废村居老，怀枨触难已于言，率成此调
作者：张友书
朝代：清

过眼总云烟。斯人各一天。记当时、访戴河边。杨柳小桥缘岸曲。帆影过，夕阳悬。诗酒话缠绵。波心月正圆。听渔歌、又近门前。回忆昔时如梦寐，嗟不见，又经年。
国香慢·咏水仙
作者：张友书
朝代：清

沅湘何处。叹蘼芜杜若，飘零无数。洛浦寒深，宛宛流年，望断美人迟暮。江皋风雨朝还夕，只相伴、寒梅千树。怅苍梧、落木萧萧，一派江声流去。最好移来妆阁，看星眸素靥，翠帷低护。盆盎波深，照影亭亭，罗袜不教尘污。明珰翠佩今何在，又怨入、东风无语。暗香风露。问甚时、写入瑶琴，侍倩伯牙重谱。
如梦令
作者：张友书
朝代：清

展轴全非故我。相对浑疑两个。甚矣叹吾衰，不是寻常摧挫。无那。无那。此事怎生躲过。
忆少年·寄罗耦廉外甥
作者：张友书
朝代：清

飞鸿时序，夕阳门径，西风庭院。秋光宛如昨，惜吟诗人远。一曲阳春词独擅。诉平生哀怨。年来可相忆，算多时不见。
忆江南
作者：张友书
朝代：清

春至也，先至美人家。画阁和风来燕子，绿窗晴日艳梅花。帘捲玉鸦叉。
忆江南·早春
作者：张友书
朝代：清

晴日影，初照绿窗纱。镜里画眉人未起，帘前鹦鹉唤煎茶。香透玉梅花。
忆江南·题画
作者：张友书
朝代：清

春光好，茅屋野人家。风皱绿波摇翠柳，日暄红雨洒桃花。山外夕阳斜。
忆江南·题画扇
作者：张友书
朝代：清

垂柳绿，茅屋阿谁家。山色苍茫飞独鸟，小桥流水绕平沙。何处有桃花。
捣练子·春晚
作者：张友书
朝代：清

风似剪，柳如棉。为怯轻寒却下帘。卸了棠梨花一树，杜鹃声里又经年。
新秋微雨入夜月光皎然有怀兰仙母女
作者：张友书
朝代：清

远树蝉响寂，一雨生微凉。美人隔秋水，共此明月光。月光空复明，相思苦难已。听尽漏声长，悄然立花底。
步蟾宫·闺情
作者：张友书
朝代：清

露华初湿苍苔滑。背人偷弄凌波袜。又看残月照帘栊，已过了、归期十八。灯前暗把金钱撒。香炉也那堪愁煞。画栏凭遍更低徊，盼不到、一缄书札。
江南好
作者：张友书
朝代：清

江南好，丹桂正芳菲。天淡云闲秋禾老，橙黄橘绿蟹初肥，鲈脍客思归。
江南好
作者：张友书
朝代：清

江南好，十里芰荷香。翠竹凉生蝉噪晚，茶瓜留客昼偏长。疏柳挂斜阳。
江南好
作者：张友书
朝代：清

江南好，瑞雪洒琼瑶。火拨红炉添兽碳，杯倾绿蚁泛香醪。诗思在梅梢。
江南好·本意
作者：张友书
朝代：清

江南好，早韭荐初春。竹外轻雷抽嫩笋，江头春水上河豚。风味总宜人。
浪淘沙·听蟋蟀有感
作者：张友书
朝代：清

深坐意悠悠，新月如钩。淡烟花影小窗浮，底事添人羁旅恨，吟尽清秋。唧唧总无休，问尔何由，为伊憔悴五更头。转念浮生真大梦，著甚闲愁。
满江红
作者：张友书
朝代：清

磊落如君，问抑塞、奇才谁拔。空抱负、满怀壮志，一身侠骨。家学青箱堪世守，何门朱履容轻衱。问买臣，穷困有谁怜，心空热。年正富，才无敌。酒户大，诗怀阔。每悲歌慷慨，其音清越。天骥呈才终展足，干将出冶难藏匣。莫效它、儿女诉穷愁，牛衣泣。
满江红·北固山晚眺
作者：张友书
朝代：清

怪石松根，写木落、江寒时节。吟未了、金山老树，象山残雪。独自临江亭上望，风涛两岸无休歇。问凭今吊古几回来，皆空裂。千古事，翻风叶。千古恨，横将铁。望秣陵何处，晚霞明灭。林际蟾光犹未吐，空中雁影遥相接。听怒潮东下海门来，声呜咽。
满江红·梅雨
作者：张友书
朝代：清

冷暖阴晴，做弄得、年光都别。乍树外、晚霞低映，轻雷未歇。寂寂房栊凉似水，夕阴一片生梧叶。又黄昏近也掩重门，情悽切。檐外滴，声初绝。风竹韵，遥相接。渐星星萤火，高低飞越。青草池塘新水足，坐听两岸蛙声聒。问恁般叫噪为官私，情难说。
点绛唇·午节感怀
作者：张友书
朝代：清

蒲酒家家，年光又是逢重午。彩丝角黍。俗尚沿荆楚。佳节年年，总在他乡度。添愁绪。汀兰岸杜。绿遍天涯路。
点绛唇·寄罗甥耦廉
作者：张友书
朝代：清

孤烛他乡，正平狂态相违久。持杯在手，咄咄因卮酒。人是当年，意气应如旧。谋升斗。折臂能否，可似先生柳。
点绛唇·春阴
作者：张友书
朝代：清

门径愔愔，苔痕浓淡篱根绕。过春社了，燕子归来早。乡梦初回，一觉晨钟晓。帘栊悄。篆烟犹袅，此际愁多少。
点绛唇·秋千
作者：张友书
朝代：清

舞袖凌空，彩丝摇曳垂杨径。树梢花顶。时见弓鞋影。似燕乘风，欲住浑难定。凭牵引。缠绵无尽。弱絮游丝并。
琴调相思引·寄怀宜寰宓三女弟
作者：张友书
朝代：清

焚尾开残又送春。将雏燕子绕重门。愁怀谁遣，相伴只琴尊。离思漫漫无晓夜。落花飞絮总销魂。不胜怊怅，新月送黄昏。
真珠帘·客中感怀，示儿辈
作者：张友书
朝代：清

风鸣檐铁惊人寤。更啾啾唧唧、阶前蛩语。忧患馀生，尝遍世间辛苦。老至尚居人庑下，叹客里、光阴虚度。谁顾。似孤鸿天际，北来南去。尔辈，文章非误。便荠盐憔悴，奇怀休负。鸾凤暂羁囚，岂山鸡为侣。我已年花将六十，依旧是，累缘儿女。凝伫。待祖鞭先著，慰余迟暮。
苍梧谣 夜雨书怀二首 其一
作者：张友书
朝代：清
体裁：词

眠。何处秋声到枕边。芭蕉雨，点滴画栏前。
苍梧谣·其二
作者：张友书
朝代：清
体裁：词

愁。底事依人不去休。难抛却，心上与眉头。
苍梧谣·夜雨书怀二首
作者：张友书
朝代：清

眠。何处秋声到枕边。芭蕉雨，点滴画栏前。愁。底事依人不去休。难抛却，心上与眉头。
菩萨蛮·克劬北上旬日，计程未达帝都，寒夜不寐，悄然念之。
作者：张友书
朝代：清

迢迢客路三千里。心牵游子情难已。离思黯然生。挑灯忆远人。孱孱羸瘦质。怎惯长为客。午夜板桥霜。怜伊风露凉。
菩萨蛮·春暮书事
作者：张友书
朝代：清

韶华负却春三月。愁多宽褪罗裙褶。笑煞小鬟痴。犹疑花满枝。侵晨花径去。花落兼飞絮。何苦唤春归。杜鹃声乱啼。
菩萨蛮·盼次男克常不归
作者：张友书
朝代：清

归鸦几点垂杨外，愁人此际浑无赖。新月半昏黄，微风生夜凉。不瞑长太息，独自悲孤寂。寄语远游人，朝来白发新。
蝶恋花·春闺即事
作者：张友书
朝代：清

入耳饧箫无近远。才近清明，便觉春寒浅。宝鸭烟深香未换。卖花声已街头遍。迟日照临窗六扇。病怯微风，不把湘帘捲。宝镜窥人留半面。棠梨簪向钗头颤。
西江月·九日忆兄妹
作者：张友书
朝代：清

绝少催租风雨，秋光宛似春光。山容明净不须妆。满眼秋高气爽。回首故园兄妹，怕看鸿雁成行。可怜辜负好重阳，开遍黄花谁赏。
西江月·忆燕
作者：张友书
朝代：清

王谢堂前旧侣，年年偏向天涯。重来消息待梨花。屈指明朝春社。闲却旧营巢处，傍谁门户为家。剧怜望眼已将赊。为尔湘帘不下。
转应曲·春晓
作者：张友书
朝代：清

春晓。春晓。风雨夜来多少。窗前曙色凄迷。枕畔时闻鸟啼。啼鸟。啼鸟。偏是把人梦搅。
转应曲·暮春
作者：张友书
朝代：清

飞雪。飞雪。柳絮漫天时节。青青芳草池塘。斜日闲阶昼长。长昼。长昼。深院下帘人瘦。
醉花间·送春
作者：张友书
朝代：清

愁春去。送春去。春去何方住。满院绿阴浓，便是春归处。落花飞野渡。渡口鸣柔橹。何处送春船，一霎河滨遇。
长男秋闱获隽感赋
作者：张友书
朝代：清

屡雪刘蕡涕，今朝暂展眉。未堪酬汝志，差可慰吾衰。兵燹馀生在，风云后日期。莫忘忠孝意，努力壮门楣。
挽张之洞联
作者：张叔鹤
朝代：清
体裁：联

一电顿惊魂，恐此后叠起狂澜，力障群流无砥柱；半生嗟落魄，忆从前两依慈宇，身怀异宠愧铜盘。
新昌县寄朱启宇
作者：张可前
朝代：清
体裁：五言律诗

负郭三家市，窥城万木村。水春喧雨急，山烧入云昏。露草蛇盘径，风林虎啸门。何时荒僻地，归与故人论。
庐山怀古
作者：张可度
朝代：清

父居黄阁女崆峒，流水桃花石室中。无限炎威竟何在，成仙却让李腾空。
二陆草堂怀古
作者：张吉安
朝代：清

婉娈昆山姿，俊伟产其麓。访古五茸城，喟焉叹二陆。将相门华腴，文章世推服。赤乌销霸业，天意覆邦族。《辨亡论》三篇，实自炫荆璞。相携事闇朝，羁旅作都督。恩感成都王，罹祸何乃酷。仕宦一熏心，肺腑尽成俗。漫将千里莼，比拟到羊酪。不见张季鹰，命驾秋风速。鲙斸吴淞江，鹤听华亭谷。二陆优劣分，士龙较敦笃。东吴举贤良，于时年十六。入洛正翩翩，二俊张华目。出补浚仪令，平心断疑狱。干请拒黄门，词直气岳岳。王弼夜谭经，神鬼亦钦服。卢志工谮人，遂乃肆谣诼。造物岂不仁，一例遭荼毒。三世将不祥，西陵诛亦酷。天道本神明，报复如转毂。
二陆草堂怀古·其一
作者：张吉安
朝代：清

婉娈昆山姿，俊伟产其麓。访古五茸城，喟焉叹二陆。将相门华腴，文章世推服。赤乌销霸业，天意覆邦族。《辨亡论》三篇，实自炫荆璞。相携事闇朝，羁旅作都督。恩感成都王，罹祸何乃酷。仕宦一熏心，肺腑尽成俗。漫将千里莼，比拟到羊酪。不见张季鹰，命驾秋风速。鲙斸吴淞江，鹤听华亭谷。
二陆草堂怀古·其二
作者：张吉安
朝代：清

二陆优劣分，士龙较敦笃。东吴举贤良，于时年十六。入洛正翩翩，二俊张华目。出补浚仪令，平心断疑狱。干请拒黄门，词直气岳岳。王弼夜谭经，神鬼亦钦服。卢志工谮人，遂乃肆谣诼。造物岂不仁，一例遭荼毒。三世将不祥，西陵诛亦酷。天道本神明，报复如转毂。
感事有作二首·其一
作者：张同
朝代：清
体裁：七言律诗

莽荡乾坤万事非，世情多与愿相违。金瓯已缺谁能补？铁锁都沉不可归。亘古瀛寰成创局，孤臣海峤怅斜晖。狂澜未倒犹堪挽，拔剑高歌赋采薇。
感事有作二首·其二
作者：张同
朝代：清
体裁：七言律诗

割地输金事等常，其如泄沓势方张。兵曹我自惭无地，武库谁能肃若霜。人世白云幻苍狗，海天紫岛尚红羊。九州聚铁何堪铸，几次挥戈望夕阳。
史梦兰继室田太夫人九十大寿
作者：张君立
朝代：清
体裁：联

书授四灵金母使；光分南极老人星。
题周墅留耕庄
作者：张君达
朝代：清

万顷平畴眼界宽，长河围绕若龙蟠。留遗祖泽能绵远，耕读家声兆发端。庞德草堂欣在望，王珣别墅两相安。门前多少风帆过，怎比君家笑与欢。
东台山
作者：张启鹏
朝代：清

秋声万马来，猛与客心斗。峰巅生晴云，山背学釜覆。望岳渺一线，远势各背就。窥云隐涧花，拨藓认崖窦。秋凋晒药石，林鹤欲比瘦。雁过浮远烟，人来倚孤岫。古青浮若拳，空翠小于豆。穿径绕萧寺，外景涤孤陋。绝顶俯平原，杰阁耸云构。清泉响石涧，静听泻飞溜。晚风堕高树，凉逼衣痕绉。
晚泊湘阴县
作者：张启鹏
朝代：清

一城斗大隔重湖，雉堞参差认有无。画角残秋人语怯，荒田晚稻雁心孤。汨罗不上空兰蕙，斑竹林中怨鹧鸪。三十六湾何处宿，夜深明月落菰蒲。
读白乐天诗书后
作者：张品桢
朝代：清

细玩乐天诗，情真语自挚。虽乏建安骨，要具风人致。颜谢穷幽深，雕刻非所志。陶公本性真，臭味原无二。纵非李杜匹，雅可张一帜。昌黎逞雄肆，所就各殊异。长吉苦呕心，奚如此乐易。微之夙并驰，恐或难联辔。中伦与中虑，逸情常远寄。时似天籁鸣，顾盼饶妩媚。不必斗奇险，切切含鼓吹。胸怀凛冰清，吐属绝尘累。如以佛法论，骚坛大自在。高吟《贺雨篇》，孰是音可嗣。
拜管幼安祠
作者：张善恒
朝代：清

英雄争逐鹿，百金买宝刀。贤者贵自守，一笑甘蓬蒿。所以管幼安，立志脱尘嚣。子鱼非吾友，谢绝挥金交。斗禄原不屑，况肯臣孙曹。濯足沧浪水，归来白发搔。荒祠何年建，再拜仰清高。感叹不能去，叶落风萧萧。
秋日忆雪航二兄
作者：张善恒
朝代：清

不耐萧条甚，秋思苦自吟。愁添千里雁，梦冷十年心。重以思兄念，因之别恨深。登城间散步，风雨满霜林。
题东村茅舍
作者：张善恒
朝代：清

虽设柴门昼亦关，衡茅低架两三间。平分窗外千竿行，高卧林南一枕山。酿酒每逢秋色暮，钞书常爱纸痕斑。蓬蒿原是吾家物，仲蔚年来久不删。
挽张百熙联
作者：张善明
朝代：清
体裁：联

莽荡神州，学风蜕蚹，溯创始艰难，维公荩画纡筹，盎盎心田培国脉；苍凉衡岳，仙驭骑鲸，念涵濡化育，吾党范金爇瓣，堂堂眉宇景天人。
偶寄山房联
作者：张嗣衍
朝代：清
体裁：联

红树借邻影；北窗闻水声。
同赤溟表兄过檗持兄斋看菊
作者：张嘉瑹
朝代：清
体裁：七言律诗

相携访菊每淹留，看到高斋兴倍幽。君亚渊明能啸傲，我惭平子赋离愁。一帘傲骨争为杰，四座清芬况是秋。漫说东篱多异种，依然花县旧风流。
与宗人某话旧
作者：张四科
朝代：清

故里元正会祀同，夕阳饮猎记匆匆。马前锦雉援弓堕，河上榹桃对酒红。频岁离忧头有雪，当时豪气耳生风。可堪多病松楸远，长作江湖听雨翁。
夕阳
作者：张四科
朝代：清

惆怅西窗景易沈，更凭高阁散幽襟。寒鸦古木无边好，极浦遥山一半阴。黯黯最愁长路客，骎骎偏感暮年心。晚晴记得樊川赋，独立苍茫拥鼻吟。
客有谈故将军事者赋之
作者：张四科
朝代：清

酒酣双耳热，复典鹔鹴裘。看君飒华发，意气尚莫俦。昔事大将军，万里从军游。星驰青海战，电卷黄云愁。扫除王庭空，指顾胡命休。成功献天子，开国冠诸侯。豪贵让绝席，卿相拜马头。势等山岳崇，权将人主侔。此时亦受赏，仍参幄中筹。微谏愧伍被，游扬希曹丘。门生半天下，资货溢九州。武安益骄横，淮阴无反谋。由来功名盛，容易生疮疣。天子终见疑，廷尉俄来收。冰山一朝摧，敌国起同舟。盈庭对狱吏，独蒙脱累囚。赫赫显要地，昔人戒经投。炙手虽可热，失足易起羞。临事苦不慎，过时空自尤。于今年七十，不醉复何求。
松寥阁坐雨
作者：张四科
朝代：清

海上风雨来，不见双峰颠。经窗犯晓启，万态纷目前。风起江色黑，雨过山光鲜。风雨自变幻，江山故依然。默与道心契，静结沧洲缘。终期谢尘鞅，高咏钓竿篇。
泛南池
作者：张四科
朝代：清

蒹葭秋水棹忘归，回首春风酒伴违。若是机心犹未尽，白鸥应亦背人飞。
登甘泉山
作者：张四科
朝代：清

近郊莽平楚，崇陵表步仞。邈尔蓄云雨，岿然作固镇。憩涧希白石，升阪遗乔林。尘居夙鹤望，霞标若瑶岑。层丘既斗回，阴冈亦宿列。振衣陟其颠，北风将暮雪。目存汉王墓，想属陈公陂。古人虽已矣，警余千载怀。
雪后登汝州望嵩楼
作者：张四科
朝代：清

嵩高山头玉旆出，世界尽被瑶华封。三花二室不到眼，镇日闭置幨车中。汝濆客舍鸡上距，默念此愿何由从。朅来北楼试纵眺，隐约听得伊阳钟。回风忽卷云蓬蓬，树梢残照开洪濛。青天栉比卅六峰，一一削玉攒芙蓉。平田缭白百里近，渗金楼观明深松。正如蓬莱隔清浅，三山缥缈凌虚空。招招笙鹤惜不下，便欲往问浮丘公。平生壮观推第一，山灵似与精诚通。坡仙去官诧海市，昌黎南归祷祝融。微生敢望千载上，斯境环异将无同。少焉岭缺吐圆月，霜采照耀新磨铜。阑干拍遍叫奇绝，酒钱未办殊匆匆。归来气豪压东野，安用盘涡访石龙。
靳禄
作者：张四科
朝代：清

南山道新雪，落日长林昏。有客逐獐至，遇盗方杀人。义愤一以激，众寡宁所论。箭如饿鸱叫，始各鸟兽奔。惟余一女子，泣拜不成言。自恸遭剽劫，分与黄壤亲。何缘鬼伯手，夺得未绝魂。却顾此身外，何以酬斯恩。黄者金满籯，白者麦满囷。拂衣去弗应，欻越铜人原。归来掩关卧，饥肠如转轮。客固饮博徒，作横乡里嗔。忽焉赴急难，犹谓血气振。终乃不望报，此足愧缙绅。三老上其事，颂者万口喧。县令始亦喜，拟请旌其门。访诸老博士，谓匪素行纯。四境多椎埋，况可使上闻。吾闻为政要，求备不一身。居上示所向，厥下庶克循。杀一警且百，举善远不仁。俗吏乃罔识，安议惟摇唇。作诗待询采，直质不没真。此客曰靳禄，栎阳村中民。
题杨吴浔阳长公主墓志拓本后
作者：张四科
朝代：清

广陵妖乱将宁息，天遣杨吴留霸迹。生男肯作节度使，生女犹蒙汤沐邑。浔阳公主亦天人，欧史空翻未著闻。一抔莫问殡宫地，千载惟传谀墓文。尽说西华门外叟，挥锄斸出贞珉厚。吴牛砺角落谁家，剡藤脱字归吾手。回环诵之剧可怜，存殁哀荣事宛然。埋香空记兴宁里，凋蕣还题顺义年。下嫁彭城应鼎族，随宦名州屡纡毂。刘郎家世亦无徵，合在英雄三十六。摩挲往事闲穷究，李花又落杨花后。不见永兴遭篡时，闻呼公主辄含悲。亦有芳仪陷强虏，伤心万里望南箕。流落沈沦同断梗，如尔全归实天幸。铭幽犹得似承平，地下芳魂应亦省。休因翠墨感兴亡，矮本空斋手自装。堪配汝南暮志稿，临池开处各生香。
咏庭前绿梅
作者：张因
朝代：清

半放犹含意态殊，迷离香梦仗春扶。月明偶揭湘帘看，不是红儿是绿珠。疑花疑叶总难分，晴色梢头剪碧云。最是晚来易惆怅，数枝无语立斜曛。
咏庭前绿梅·其一
作者：张因
朝代：清

半放犹含意态殊，迷离香梦仗春扶。月明偶揭湘帘看，不是红儿是绿珠。
咏庭前绿梅·其二
作者：张因
朝代：清

疑花疑叶总难分，晴色梢头剪碧云。最是晚来易惆怅，数枝无语立斜曛。
夏夜
作者：张因
朝代：清

凉风送远钟，露湿桐阴薄。斜月影沈西，卧见榆花落。
春日湖上偶题
作者：张因
朝代：清

湖上春光丽，风微日正和。蝶随芳草集，柳近画楼多。莺啭疑丝竹，花香散绮罗。谁能掳彩笔，写出好烟波。
衰柳
作者：张因
朝代：清

摇落无心问化工，秋山秋水怨何穷。黄眉惨淡愁逢雨，青眼飘零泣向风。剩得寒蝉鸣古岸，更无残月照离宫。断魂草趁羌人管，又逐清商入远空。
送秋平赴试
作者：张因
朝代：清

落叶满阶砌，西风鸣纸窗。晓起促行色，相对两茫茫。虽无久离别，中心自感伤。何如百里妇，扊扅炊高粮。朝餐浑未备，枵腹赴征航。细雨湿行袂，凉飙吹短装。饥鸿唳天表，寒鹜下林塘。行李太单薄，何以御严霜。执手斯须立，有泪已盈眶。丈夫富经术，忧患天所尝。行矣勿复顾，努力事明扬。秃笔吐异彩，古墨发新香。不挟兔园册，惟凭胸所藏。幸逢冰作鉴，慎勿轻文章。
题江碧岑女史龙女抱经图
作者：张因
朝代：清

珠帘不卷坐焚香，小字维摩病合当。要识多才天亦忌，莲台只合拜医王。已归净土结莲胎，更向尘寰见异才。读尽儒书千万卷，又从佛座授经来。
题江碧岑女史龙女抱经图·其一
作者：张因
朝代：清

珠帘不卷坐焚香，小字维摩病合当。要识多才天亦忌，莲台只合拜医王。
题江碧岑女史龙女抱经图·其二
作者：张因
朝代：清

已归净土结莲胎，更向尘寰见异才。读尽儒书千万卷，又从佛座授经来。
题河鲤登龙门图
作者：张因
朝代：清

懵腾斗室摇长风，壁间锦鳞思成龙。扬波鼓鬣河当中，头角未具鳞甲雄。龙门万仞摩苍穹，纵生八翼层云封。欲跳不跳喧丰隆，我见为之心忡忡，鳞兮鳞兮开鸿濛，超然一跃如飞虹。雷火烧尾五云从，万里青霄路忽通。
挽张之洞联
作者：张国宜
朝代：清
体裁：联

兴学始能储才，相业远超张太岳；变法艰于勘乱，勋名高出左文襄。
挽张百熙联
作者：张国康
朝代：清
体裁：联

有振学经纶，有立宪经纶，有中西贯达经纶，为朝廷新法施行，统任权谋，奇勋赫赫千秋炳；具纯臣事业，具儒臣事业，具古今精明事业，忆粤海文衡驻掌，提兴教会，昏雾沉沉五岭开。
曹仁宪谨荣寿七言截句
作者：张国才
朝代：清

学本由人性自天，功名富贵早超然。洛阳纵有耆英会，未及我公不老仙。当秋九月庆华筵，老圃黄花晚节妍。雨露如今逢圣世，栽培长此乐尧天。蕊榜喧传姓氏先，文章台阁吐青莲。天教盛德来敷治，故遣当年一等铨。记得下车政绩宣，甘棠载咏入诗篇。澄清揽辔知公志，愿更弼时重仔肩。
曹仁宪谨荣寿七言截句·其一
作者：张国才
朝代：清

学本由人性自天，功名富贵早超然。洛阳纵有耆英会，未及我公不老仙。
曹仁宪谨荣寿七言截句·其三
作者：张国才
朝代：清

蕊榜喧传姓氏先，文章台阁吐青莲。天教盛德来敷治，故遣当年一等铨。
曹仁宪谨荣寿七言截句·其二
作者：张国才
朝代：清

当秋九月庆华筵，老圃黄花晚节妍。雨露如今逢圣世，栽培长此乐尧天。
曹仁宪谨荣寿七言截句·其四
作者：张国才
朝代：清

记得下车政绩宣，甘棠载咏入诗篇。澄清揽辔知公志，愿更弼时重仔肩。
挽左宗棠联
作者：张国正
朝代：清
体裁：联

以一身系天下安危者三十年，看连云烽火，次第澄清，武侯挥扇而军，盖代大名垂宇宙；为圣朝计恢复版图凡数万里，只横海鲸鼍，频烦擘画，宗泽渡河未果，出师遗恨满沧溟。
奉别丁家鸿陆羽
作者：张在辛
朝代：清

翩翩年少气如云，驰骤词坛姓字芬。自古文人皆记室，由来彩笔属参军。远方谋食长思母，作客辞家尚恋群。珍重河梁频执手，登车前路莫逡巡。
寄新城王扶九
作者：张在辛
朝代：清

明湖霁色忆蒹葭，南北双桥看㟙华。正好重邀秋柳社，中原文献在君家。
西湖筹赈游览会女书场联
作者：张坚
朝代：清
体裁：联

以水监当于民监；尽信书不如无书。
北邙山
作者：张坦
朝代：清

北邙望不极，漭漭水烟平。让岳峰难矗，支河势自横。夕阳荒草树，乱冢尽公卿。但进一杯酒，何须身后名。
古意
作者：张坦
朝代：清

孟尝广致客，鸣吠亦不辞。士为知己用，何者不可为。遂谓鸡狗辈，生平尽于斯。尺蠖与虬龙，屈伸在一时。丈夫以身许，逃义奚所之。所以鲁仲连，高蹈东海湄。我登黄金台，郭隗今何往。礼士在推心，千金等土壤。士也为利趋，襟怀亦可想。躄者夺所爱，高风群钦仰。台以黄金名，宜乎委草莽。昨日逢寒士，酒暖肝胆揭。今日游朱门，更见五情热。织素与织缣，新旧各异辙。共羡桃李花，谁看松柏雪。郁郁抱孤怀，炎凉浑无别。宁为世所嫌，毋为世所悦。楚汉征战处，英雄时已备。龙准与重瞳，驾驭无绊骥。狂哉阮嗣宗，睥睨竖子视。身当割据时，昏酣遗世事。清谈生春风，坐看中原坠。废事犹可为，误事难引缒。千古褫权奸，清流即其次。小园种花时，不得郭橐驼。其手补造化，其心备天和。全活在人为，生机物云多。此身有精气，白驹牛马过。抚心长叹息，风尘易消磨。
古意·其一
作者：张坦
朝代：清

孟尝广致客，鸣吠亦不辞。士为知己用，何者不可为。遂谓鸡狗辈，生平尽于斯。尺蠖与虬龙，屈伸在一时。丈夫以身许，逃义奚所之。所以鲁仲连，高蹈东海湄。
古意·其三
作者：张坦
朝代：清

昨日逢寒士，酒暖肝胆揭。今日游朱门，更见五情热。织素与织缣，新旧各异辙。共羡桃李花，谁看松柏雪。郁郁抱孤怀，炎凉浑无别。宁为世所嫌，毋为世所悦。
古意·其二
作者：张坦
朝代：清

我登黄金台，郭隗今何往。礼士在推心，千金等土壤。士也为利趋，襟怀亦可想。躄者夺所爱，高风群钦仰。台以黄金名，宜乎委草莽。
古意·其五
作者：张坦
朝代：清

小园种花时，不得郭橐驼。其手补造化，其心备天和。全活在人为，生机物云多。此身有精气，白驹牛马过。抚心长叹息，风尘易消磨。
古意·其四
作者：张坦
朝代：清

楚汉征战处，英雄时已备。龙准与重瞳，驾驭无绊骥。狂哉阮嗣宗，睥睨竖子视。身当割据时，昏酣遗世事。清谈生春风，坐看中原坠。废事犹可为，误事难引缒。千古褫权奸，清流即其次。
小鸟
作者：张坦
朝代：清

小鸟名难辨，低飞转不穷。常虚鹰隼逐，纵入网罗空。暗叶寻虫细，柔条啄果红。笑他九万里，终待北溟风。
故剑
作者：张坦
朝代：清

龙泉出尘匣，四壁动光芒。酒罢照霜月，镫昏即战场。飞腾随候至，珠玉待城量。此腹容卿辈，恩仇望汝忘。
浊酒
作者：张坦
朝代：清

浊酒何人造，权斟过此宵。我犹呼玉友，君实愧金貂。静夜三杯足，春风一度消。哺糟心最苦，醒眼转无聊。
登泰山
作者：张坦
朝代：清

清晨跻天门，流霞自东偏。绝巘纡石磴，莹彻诸峰悬。水帘白玉光，错彩复㛐娟。琼箫忽相引，松风为周旋。羽士好颜色，飞步凭松巅。邀我坐黄岘，玉井清生烟。渺渺葱郁中，下界苍苍然。挥手更梯云，白日极顶圆。豁焉出天地，披襟歌怀仙。饱饮王母池，清风来天门。飕飕披尘襟，毫发自飞翻。玉女拾瑶草，皓月临金盆。流液一浣濯，间身为之尊。俯视梁父山，萧萧御道存。七十二君封，惝恍复何言。东上日观峰，遐瞩天与平。东海直衣带，何有飞涛惊。隐约桃都山，身如浮云轻。桃树手可接，如闻天鸡鸣。万籁为之伏，九垓尽一声。须臾动天地，水光彻蓬瀛。回首望旧乡，高呼卫叔卿。醉把白玉壶，静对磨崖碑。方士与儒书，终焉将奚为。睥睨五大夫，又何有李斯。古人究何往，停杯一问之。涧南双白鹿，高峰行迟迟。穿云者谁子，振衣采紫芝。对松山绝奇，石立森云关。万状不能名，青锦皆古颜。松石浑欲化，恍在碧落间。满耳发笙簧，疑有九龙还。我非求仙人，自喜征尘删。叩关探玉策，转愧心不闲。
登泰山·其一
作者：张坦
朝代：清

清晨跻天门，流霞自东偏。绝巘纡石磴，莹彻诸峰悬。水帘白玉光，错彩复㛐娟。琼箫忽相引，松风为周旋。羽士好颜色，飞步凭松巅。邀我坐黄岘，玉井清生烟。渺渺葱郁中，下界苍苍然。挥手更梯云，白日极顶圆。豁焉出天地，披襟歌怀仙。
登泰山·其三
作者：张坦
朝代：清

东上日观峰，遐瞩天与平。东海直衣带，何有飞涛惊。隐约桃都山，身如浮云轻。桃树手可接，如闻天鸡鸣。万籁为之伏，九垓尽一声。须臾动天地，水光彻蓬瀛。回首望旧乡，高呼卫叔卿。
登泰山·其二
作者：张坦
朝代：清

饱饮王母池，清风来天门。飕飕披尘襟，毫发自飞翻。玉女拾瑶草，皓月临金盆。流液一浣濯，间身为之尊。俯视梁父山，萧萧御道存。七十二君封，惝恍复何言。
登泰山·其五
作者：张坦
朝代：清

对松山绝奇，石立森云关。万状不能名，青锦皆古颜。松石浑欲化，恍在碧落间。满耳发笙簧，疑有九龙还。我非求仙人，自喜征尘删。叩关探玉策，转愧心不闲。
登泰山·其四
作者：张坦
朝代：清

醉把白玉壶，静对磨崖碑。方士与儒书，终焉将奚为。睥睨五大夫，又何有李斯。古人究何往，停杯一问之。涧南双白鹿，高峰行迟迟。穿云者谁子，振衣采紫芝。
程高士穆倩见过寺寓
作者：张坦
朝代：清

翛翛杖屐往来轻，载酒看花逐队行。门掩旧京千里客，交论古寺百年心。世传骏骨多歌泣，君借虫书识姓名。因叹信陵人散后，兴亡犹得问侯生。
程高士穆倩见过寺寓
作者：张坦
朝代：清
体裁：七言律诗

翛翛杖屐往来轻，载酒看花逐队行。门掩旧京千里客，交论古寺百年情。世传骏骨多歌泣，君借虫书识姓名。因叹信陵人散后，兴亡犹得问侯生。
邗上迟燕峰费先生不至
作者：张坦
朝代：清

遥想城南水竹居，沧桑历遍近何如。兴酣载酒难寻客，贫到关门只著书。芳岸飞花间画舸，朔风吹雪阻柴车。相迟共蹑金山顶，万里江山一照余。
野花
作者：张坦
朝代：清

幽径疏花放，晴林细露明。有香还自惜，在野不须名。游屐樽携过，春风候至生。满园桃李艳，车马正纵横。
问津园·其一
作者：张坦
朝代：清

一抹疏林万点烟，渔火网集乱汀前。红衫青笠垂杨下，引得溪光上钓船。
问津园·其二
作者：张坦
朝代：清

笋屐荷衣入翠微，小亭把酒对蔷薇。野花香破半溪水，白鹭一双松顶飞。
古北口
作者：张埙
朝代：清

地尽中原山，天挂秦时月。喜峰连居庸，夹此青硉矹。一骑客关门，千秋几战伐。沙清走野兕，日落剩飞鹘。乃见长城下，仅卧白头卒。近来关内民，关外来耕垡。冥冥古楼堞，荒荒无逻讦。真笑前人忙，龙蛇胶齮龁。
峡江县
作者：张埙
朝代：清

县城此荒迥，旅泊良可哀。山势自南来，江声临北开。野人伐苦竹，落日衔层台。秋风衔石壁，天汉清无埃。酌酒看鸿雁，怜渠同我来。
春宫词
作者：张埙
朝代：清
体裁：五言律诗

宫井新梧绿，云楼起睡鸦。几番添凤髻，曾不见羊车。恨泻芙蓉粉，愁生蜥蜴砂。昭阳春早入，定有合欢花。
曲径和字绿
作者：张埙
朝代：清
体裁：五言律诗

碧篁遮曲径，习隐可年年。适意即为道，斋心亦类禅。芦深人语寂，花密磬声传。渺渺山禽下，飞来破暝烟。
次三道梁同述庵通政对月并题其诗卷后
作者：张埙
朝代：清

看月山梁山翠无，月中相对话荣枯。十年慈母双行泪，万里归装八阵图。名士纵横能仗剑，诗篇强硬亦弯弧。慰忠祠记苍茫在，又为知交一叹吁。
次新安县
作者：张埙
朝代：清

县城孤回护重关，天许青山四面看。红柿人家沙路净，白杨风色涧声寒。马留破驿萁成束，人上荒台月半丸。一宿匆匆便将去，料无遗累到猪肝。
江南曲
作者：张埙
朝代：清
体裁：乐府曲辞

别君复几日，葵稆当门多。刀钱重腰带，秋风动绮罗。七彩芙蓉帐，红衾叠寒波。秋夜长如此，寂寞金闺里。梁上难同紫燕飞，镜前拟作青鸾死。思君忆君不见君，江南梦化陇西云。前日缄书浑是泪，不须更验石榴裙。
秦中咏古
作者：张埙
朝代：清
体裁：古风

驱车乐游原，东下鸿门阪。草木半黄落，凄其岁云晚。当年宴会处，衰柳拂行幰。古人竭智勇，机事如环转。南郑幸西归，彭城竟东返。歧路在须臾，得失迥悬远。叹息俱陈迹，徒旅去偃蹇。且就夕阳中，野人原上饭。
送吴莲洋归河中
作者：张埙
朝代：清
体裁：五言律诗

柳絮飞无赖，君归灞水东。溪临衫影绿，花踏屐痕红。此去风生袖，重来诗满筒。飘飘笑韩众，空老岳莲中。
黄金洲
作者：张埙
朝代：清

秋草没野渡，日淡黄金洲。水鸟具静态，脚踏烟波浮。不知何所惊，又飞十步留。人语寻岩际，风力回沙头。豁然帆势尽，一落空山楼。
渌口过曹丈中玉宅
作者：张埴
朝代：清

入口无多路，人烟曲折环。鱼虾秋水市，芦荻夕阳湾。估舶依滩急，僧钟到夜间。黄垆成往事，指点一怆颜。
过黄蛟门夜话
作者：张培
朝代：清

小阁篝镫一点孤，犬声如豹吠墙隅。门开月与客争入，树杂风疑鬼乱呼。高论千秋凭位置，清茶七碗胜醍醐。何当妙倩王维笔，写作寒林雅集图。
耳聋诗
作者：张培基
朝代：清
体裁：古风

七窍不可凿，庄生有寓言。今子充两耳，庶几保混元。至人不蔽物，反听浚心源。心源归湛寂，塞兑严篱藩。尚嫌两目明，浅见辨风幡。务光传七寸，老子誇三门。究其司聪者，在乎谷神存。恶声自不至，懒洗宁聒喧。机心亦弗动，讵复劳属垣？有感泪斯下，触处非啼猿。有歌还鼓缶，热时非酒烦。完彼清净田，渐以清六根。慎勿以药治，决牖令神昏。
晓过东昌
作者：张培金
朝代：清

破晓征车发，如龛坐未安。野平风力大，霜重月光寒。老树栖乌稳，危桥度马难。遥知花信好，春在五云端。
高堰立秋
作者：张增
朝代：清

晶晶秋光水上过，微茫树影下陂陀。地连吴楚湍澜阔，天入淮扬风雨多。沙际渐看飞鹳鹭，湖心犹自走鼋鼍。清霜白露沾衰草，萧瑟应回万里波。
溪上
作者：张增庆
朝代：清

轻阴带斜日，杳霭前山夕。双鹭忽飞来，点破一溪碧。
长信词
作者：张增庆
朝代：清

天街雨过草萋萋，长信宫中乱鸟啼。莫向秋风泣纨扇，昭阳人在画楼西。
人日晚香堂小集分得堂字
作者：张士元
朝代：清

嘉会逢人日，春林拥草堂。雪因来客霁，花为举杯香。聚散真成梦，交游半老苍。预愁江上艇，对酒不能忘。
初冬与黄裕堂小酌
作者：张士元
朝代：清

落叶满柴门，开门见佳客。熟知仲蔚贫，屡顾蓬蒿宅。命妇治盘蔬，留客浮大白。话旧成清欢，素怀多蕴积。今年旱难耕，村酒薄于昔。酒薄不成醉，取足破孤寂。小儿不畏客，座侧牵衣语。衫履皆村状，愚陋上眉宇。诗书诚当知，稼穑终可取。贫家缺衣食，力田固其所。惭无孺仲高，谬得故人许。令子他日来，荷锄俨宾主。
初冬与黄裕堂小酌·其一
作者：张士元
朝代：清

落叶满柴门，开门见佳客。熟知仲蔚贫，屡顾蓬蒿宅。命妇治盘蔬，留客浮大白。话旧成清欢，素怀多蕴积。今年旱难耕，村酒薄于昔。酒薄不成醉，取足破孤寂。
初冬与黄裕堂小酌·其二
作者：张士元
朝代：清

小儿不畏客，座侧牵衣语。衫履皆村状，愚陋上眉宇。诗书诚当知，稼穑终可取。贫家缺衣食，力田固其所。惭无孺仲高，谬得故人许。令子他日来，荷锄俨宾主。
夏夜即事
作者：张士元
朝代：清

长夏最清处，广庭深坐时。萤明草际火，蛛挂月中丝。露响微闻竹，风多恰近池。更看小儿女，散发绕廊嬉。
夜泊松江简同舟二客
作者：张士元
朝代：清

水色明于昼，篷窗已二更。罩鱼渔有影，散米市无声。山断云归寺，天空月入城。吾曹今夜意，好共一江清。
客中偶成
作者：张士元
朝代：清

户槛横苍石，庭阶绣绿苔。雨兼秋瀑下，风挟海潮来。得酒当山饮，登楼少客陪。依然栎社树，无用却成材。
怀友·其一
作者：张士元
朝代：清

客久不觉秋，举头云渐薄。云飞天风起，千响忽同作。残杨弄浅池，疏桐落高阁。夜静独把卷，飞蛾烛前掠。故人傥念来，于此共清酌。
怀友·其二
作者：张士元
朝代：清

萧斋常寡徒，落叶纷已委。暮蝉稍清心，晓螀复聒耳。顾影行空随，望远坐忽起。念吾南村友，不航北流水。水际芙蓉开，欲赠时还采。君意或未知，我思劳如此。
登楼
作者：张士元
朝代：清

春晚北楼上，风多忘日暄。见花思酒客，望柳忆柴门。高下城中屋，青黄水上村。谁知飘泊处，犹似触篱藩。
种兰
作者：张士元
朝代：清

兰生杂众草，偃仰衢路旁。草盛占雨露，兰孤无容光。我行适见之，小立还徬徨。不恨草色满，恨兰不善藏。移兰种堂下，茎叶日以长。闭门幽香发，众草将安伤。
竹西草堂宴集分得还字
作者：张士元
朝代：清

言谢京洛游，养拙归溪山。故人方开径，招邀喜我还。邂逅诸君子，晤言适林关。重寻白社盟，尚带黄尘颜。临池识鱼乐，倚树觉鸟间。昔年屋后笋，一一成竹竿。霜叶渐飘落，秋花正斓斑。不辞满觞酒，且追良辰欢。梯云上高阁，洞庭露双鬟。去去愿携手，蜡屐同跻攀。
贝氏园
作者：张士元
朝代：清

爱听求友鸟，不问主人翁。樵斧幽林响，渔梁曲水通。如行几村落，忘在一园中。欲识名山面，墙头气郁葱。
陪张湛存先生入崂访逄公栖止感赋
作者：张士珩
朝代：清

岧峣高不极，选胜共登临。涧壑随峰迥，烟峦障日阴。摩天悬壁峭，访古入岩深。欲问幽栖处，云封不可寻。九水崖循曲，千岩路转迷。高山深莫莫，客子意栖栖。石咽泉声细，松虬日荫低。紫芝如可采，乘兴更攀跻。
陪张湛存先生入崂访逄公栖止感赋·其一
作者：张士珩
朝代：清

岧峣高不极，选胜共登临。涧壑随峰迥，烟峦障日阴。摩天悬壁峭，访古入岩深。欲问幽栖处，云封不可寻。
陪张湛存先生入崂访逄公栖止感赋·其二
作者：张士珩
朝代：清

九水崖循曲，千岩路转迷。高山深莫莫，客子意栖栖。石咽泉声细，松虬日荫低。紫芝如可采，乘兴更攀跻。
娘娇潮声
作者：张士箱
朝代：清

娘娇耸出碧云空，俯撼流波势更雄。日影随潮寒欲曙，松声卧海午生风。依稀雪涌浮天外，恍惚雷轰入耳中。自是圣朝恩泽溥，河清共庆九州同。
竹溪寺
作者：张士箱
朝代：清

寺门高结接林坰，砌下编篱作短屏。菜甲初舒频染绿，笋鞭未斸尚留青。延宾野簌陈多簋，供佛山花插满瓶。难访芳踪同六逸，只流溪水绕空庭。
节妇郑氏诗
作者：张士箱
朝代：清

慷慨捐躯易，从容全节难。不为忠义胆，偏作女流肝。明镜悲秋尽，幽云拂雨寒。风谣传海内，千古尚相看。
岁寒和紫田居士韵
作者：张士达
朝代：清

阅尽芳菲岁已终，闭门如在万山中。居心自比青松劲，题句难赓白雪工。远岫云回南至日，长江风送北来鸿。梅花驿使传春讯，莫负消寒绿酒筒。
孤客
作者：张复
朝代：清

顾影萧然莫怨痴，萍踪未偶欲何之。还家梦有残镫觉，去国心惟短剑知。杜牧踏前茶熟后，仲宣楼上日斜时。古今多少天涯恨，付与秋鸿寄所思。
乙丑十月望前一日同人小集赋诗
作者：张复纯
朝代：清

古洞何年凿，吾家几叶传。招来云外侣，都是酒中仙。清兴殊无敌，清诗会有缘。迟迟下山去，谷鸟破轻烟。
挽曾国藩联
作者：张复胜
朝代：清
体裁：联

功高百辟，德被兆民，经济本文章，名世间生成相业；祀享千秋，侯封万祀，勋猷泐钟鼎，酬庸异数荷天恩。
一萼红·题石田写菰川庄图，庄今废福城庵
作者：张夏
朝代：清
体裁：词

旧沧洲。是老翁白石，亲写武陵游。藓净渔矶，花飘贾篾，中间著个羊裘。烟鸟归、四围松竹，倚遍了、明月最高楼。不识侯门，有名相里，笔墨风流。堪叹桑田更改，把图书金石，尽付浮鸥。香阁经笺，法堂钟鼓，凄凉一点灯油。争传说、高人舍宅，任他日、乳燕啼鸠。只看吴宫晋苑，剩得松楸。
千秋岁
作者：张夏
朝代：清
体裁：词

兰亭初换。补韨春留半。玉骨健，银钩变。衔杯一笑喜，买赋千金贱。还学易，假年细展床头卷。汎棹江湖晏。到处欧群乱。渔问答，樵吟叹。余闲天所付，既醉君何怨。潇洒甚，墨池流出桃源幻。
千秋岁 其一 旅怀
作者：张夏
朝代：清
体裁：词

出为小草。处士名原好。乐志论，陈情表。佣书来海曲，糊口吾贻笑。两负也，泥涂绛甲谁询老。世事凭颠倒。胜算谁先到。逃不出，乾坤小。菰川租屋处，门外秧青了。归去日，田家种植从头考。
千秋岁 其二 旅怀
作者：张夏
朝代：清
体裁：词

石榴萱草。占住年光好。早茉莉，香庭表。中泠泉试汲，阳羡茶添笑。江岸远，踏穿海岳襄阳老。返景楼台倒。恍惚龙宫到。流不去，金焦小。清凉开法界，花雨霏微了。闲半日，鹤林欲订濂溪考。
千秋岁·旅怀
作者：张夏
朝代：清

出为小草。处士名原好。乐志论，陈情表。佣书来海曲，糊口吾贻笑。两负也，泥涂绛甲谁询老。世事凭颠倒。胜算谁先到。逃不出，乾坤小。菰川租屋处，门外秧青了。归去日，田家种植从头考。石榴萱草。占住年光好。早茉莉，香庭表。中泠泉试汲，阳羡茶添笑。江岸远，踏穿海岳襄阳老。返景楼台倒。恍惚龙宫到。流不去，金焦小。清凉开法界，花雨霏微了。闲半日，鹤林欲订濂溪考。
南乡子·北固楼和辛词
作者：张夏
朝代：清
体裁：词

对面指扬州。尽日无船风浪愁。回首金陵天己暮，休休。一片降幡出石头。梗迹任沉浮。不逐渔人下钓钩。草泽英雄曾见否，孙刘。槛外长江空自流。
南乡子·赏桂和蒋玉渊
作者：张夏
朝代：清
体裁：词

嘉树几经秋。满覆庭阴伴素侯。每到花时来燕坐，斜眸。金粟垂垂拂屋楼。斗酒不难求。明月当筵清露收。此是邻家家咫尺，容留。入榻浓香梦不休。
喜迁莺·赠吴留村使君
作者：张夏
朝代：清
体裁：词

延陵公子。擅礼乐文章，鸡坛牛耳。花县穿车，琴堂弄笔，才子古来如此。经济况推高手，樽俎折冲千里。豪气在，有双龙知我，万金酬士。天赐。烦几度，遮道攀辕，民乐华胥里。酒引千觞，诗联百韵，好拥使君游矣。名氏已登御幄，功业复标惇史。
望江南
作者：张夏
朝代：清
体裁：词

盆中景，尺幅小林泉。径寸黄阳逢闰缩，满株金豆隔年悬。石爱米家颠。
木兰花慢·访黄生庭友
作者：张夏
朝代：清
体裁：词

过南徐访旧，花酿熟、笋鱼肥。向三诏亭台，五州山水，携手徘徊。君家自来游侠，有临江书屋瓮城西。白雪征歌寡和，青云看鸟高飞。去还来锦袖香衣。拜庆把金罍。正椿景欢娱，萼楼烂熳，燕子争归。英雄羡他公覆，赞周郎诸葛火攻奇。汉阁麒麟不改，于门车马堪期。
柳梢青·客至
作者：张夏
朝代：清
体裁：词

溪上人家，对桥通市，易贾鱼虾。雨后担泉，花时载酒，有客寻咱。莫嫌斗室卑洼。尘不到、窗前碧砂。句里沩山，篇中秋水，话彻昏鸦。
江城子·堵寅叔故居
作者：张夏
朝代：清
体裁：词

板扉泥径草深深。没人寻。有蛩吟。记得炙鸡絮酒、共谈心。仗剑出门年正少，家不顾，陆将沉。白头老母尚于今。伴荆簪。守寒砧。恨望长沙子弟、渡湘阴。料想令威仍化鹤，风月夜，返空林。
沁园春·同其年咏菜花
作者：张夏
朝代：清
体裁：词

一望金铺，接段分邱，长堤短塘。羡欺桃压李，连天烂漫，迎风著露，遍地飘飏。挑荠才过，踏青至此，试戴钗梁问可妨。花间谱，便君臣悬隔，欲赛姚黄。何须列幕登场。但唤彻、提壶醉夕阳。看村村榆社，陈茵布褥，年年农月，趁暇寻忙。寄语高人，莫怀兰菊，妙手唐垓写素肠。留春住，讵菜园羊踏，梦落沧江。
浪淘沙·登桥
作者：张夏
朝代：清
体裁：词

行过碧溪湾。来望风帆。晴明今日袖馀寒。还是隔年残雪也，半覆青山。征戍几人还。野哭潸潸。人生行乐傍乡关。准备一株邛竹杖，游戏花间。
满庭芳·题刘将军像卷，同蒋玉渊作
作者：张夏
朝代：清
体裁：词

藜阁王孙，沙堤介弟，移来彩戟双双。功成身退，早撇却炎凉。何必凌烟画就，开金谷、歌舞徜徉。但一壑，松风梦足，苔卧绿沉枪。从他门户盛，编篱插棘，独坐霎阊。到天涯览古，百咏千觞。更拟翻经入道，桃源口、借问渔郎。嗤当日，射生驰属，仗剑事先皇。
满庭芳·题菰川草堂
作者：张夏
朝代：清
体裁：词

南郭林包，西桥港绕，远山湖上如螺。村家一带，盈望好田禾。巧凑门前五柳，凉棚下、豆荚茄窠。渔船集，斜阳晒网，横棹起清歌。芳原饶胜卉，洛阳姚魏，月窟婆娑。更玫瑰连亩，菡萏浮波。有客相邀寻赏，欣然往、或取微酡。吾居此，朝烟暮霭，孰与辋川多。
满江红·寿侯兹泠六十
作者：张夏
朝代：清
体裁：词

紫气东来，常管领、兰亭金谷。交到老、几人君子，岁寒松竹。指腹尽教容百辈，挥毫奚啻倾千斛。任纷纷、轻薄少年场，浮云目。也不跨，扬州鹤。也不问，中原鹿。但传经膝下，杜门雌伏。何氏已推山大小，阮家休问居南北。倚青藜、缓步映山河，红桥曲。
满江红·秦园遇歌者苏生，用顾伊人韵
作者：张夏
朝代：清
体裁：词

曾事通侯，酬郢曲、樽前红豆。遇军变、江州烽火，洞庭遗叟。万马东来流竟断，六龙南幸城如斗。看三宫、卓幰发临安，伤心否。峰第一，夸旧口。泉第二，传新手。掩春申珠履，孟尝鸡狗。对我欲舒苏岭啸，当筵尚说元王酒。谢桃花、潭水殢行舟，汪伦又。
满路花·夜抵江城，闻蜡梅香，同刘易台柬黄艾罨
作者：张夏
朝代：清
体裁：词

芦遮曲岸天，竹碎沙滩月。榜人乘夜渡、呼声捷。严寒堕指，百丈迎风折。星芒动金阙。送下栴檀，却随鼓角清越。常年于役，半刺怀磨减。何如茅屋卧、耑修业。暗麝飘来，此亦晨钟发。素交吾所浃，问山谷、木樨香，参个同别。
画堂春
作者：张夏
朝代：清
体裁：词

一帘风雨玉钩长。禁烟节似重阳。侍儿偎煖被熏香。强起梳敫。柳叶愁萦八字，莲花懒蹴三湘。几回压线剪新裳。长短谁量。
百字令·南中酬友
作者：张夏
朝代：清
体裁：词

石头城下，草萧萧荒尽，南朝陵阙。廿载重游迷路径，倦听关前笳笛。接地云阴，兼天浪涌，逼近重阳节。山川如此，古来谁数嘉客。报到李郭扁舟，凌晨冲雨，特访江村僻。四座交披珠玉输，一卷书携冰雪。白下宗风，于今转盛，伊洛人能说。应求千里，可容樗朽联席。
百字令·吊梅村先生，用苏韵
作者：张夏
朝代：清
体裁：词

风流如昨，论文章喜奖，后生人物。一自中原龙战后，卧看茅斋青壁。燕去鹃归，徘徊京国，吟罢头须白。咄哉评苑，钱龚漫数三杰。只为名下嫌疑，堂前危惧，误逐征车发。吴许原来居太学，那免琼台埋灭。死见真心，从前宫阙，戒勿书毫发。诗人之墓，至今寒映松月。
百字令·自题小影
作者：张夏
朝代：清
体裁：词

天容吾老，谢春风妆点，舞雩沂水。剩有门前烟景胜，混迹渔樵堪喜。失学从儿，愁贫任妇，聊诵村夫子。时名何有，赋成覆酱瓿耳。空自跳荡词场，浮沉墨榜，复雄谈弧矢。一剑曾邀知己顾，难负文山柴市。逃入东林，别联白社，就此终身矣。相呼道学，他年瞒尽青史。
苏武慢·咏陶元亮，同华商原
作者：张夏
朝代：清
体裁：词

乞食何穷，为农已老，鸿鹄高飞千里。盈掬黄花，一尊渌酒，烂醉南山画里。乐天知命，乘化逍遥，那论贤愚五子。自归来，谢却征书，耻作安刘园绮。忆前人、百甓宜劳，八州建节，身傍浔阳开士。细咏荆轲，长怀易水，此岂山林步履。典午遗墟，中原沉陆，歌哭心迷悲喜。托闲情，一赋非瑕，我有所思而已。
菩萨蛮
作者：张夏
朝代：清
体裁：词

试灯时节深深院。晚妆匀了轻衫换。不惜出前楹。迎郎问月明。重逢情脉脉。对面银河隔。一刻记春宵。千金值未高。
蓦山溪·湖泛偕尤悔罨、刘易台
作者：张夏
朝代：清
体裁：词

溪头放棹，白鹭飞清昼。四面绝红麈，扑青苍、山攒水凑。从中选胜，最爱养鱼陂，围杨柳。阴晴骤。正是黄梅候。水边林下，名迹千秋有。今日遂良游，把清尊、临风一酹。三三两两，相与扣舷歌，沾袍袖。归迟否。明日刚初九。
蓦山溪·魏和公五十
作者：张夏
朝代：清
体裁：词

草堂居士，身隐高名满。游万里归来，与伯仲、陶陶款款。行藏独杳，卷易在床头，临山水，听清音，何必闲丝管。今年五十，幽谷春常暖。况日景初长，报岭上、梅开一半。闲看舞鹤，知道几千龄，爱玉树，进椒尊，烂醉仙亭慢。
行香子·隐居
作者：张夏
朝代：清
体裁：词

才背城隅。便似山居。矮墙头、黄石青榆。当门税地，农圃随余。种一庭花，一林竹，一池鱼。愁历崎岖。守分何如。未秋风、先忆莼鲈。晚灯时了，还坐吾庐。对满窗月，满壶酒，满床书。
醉太平·咏钱
作者：张夏
朝代：清
体裁：词

欢场树钱。博埸注钱。将军较射穿钱。是好官得钱。蚨兮幻钱。蝶兮梦钱。凭他十万神钱。只写山换钱。
采桑子 其一 秋闺
作者：张夏
朝代：清
体裁：词

针楼共上呼俦侣，薄薄罗裳。窄窄鞋香。归到空房出浴凉。晚妆重理无人见，形影商量。浓淡谁长。星月嫌他隔景阳。
采桑子 其二 秋闺
作者：张夏
朝代：清
体裁：词

不眠坐听残更转，欲熨云裳。且拨炉香。一阵风来翠箔凉。梦儿欲渡辽西去，觉后思量。会短离长。桐叶偷题待雁阳。
采桑子·秋闺
作者：张夏
朝代：清

针楼共上呼俦侣，薄薄罗裳。窄窄鞋香。归到空房出浴凉。晚妆重理无人见，形影商量。浓淡谁长。星月嫌他隔景阳。不眠坐听残更转，欲熨云裳。且拨炉香。一阵风来翠箔凉。梦儿欲渡辽西去，觉后思量。会短离长。桐叶偷题待雁阳。
金缕曲·读史
作者：张夏
朝代：清
体裁：词

强弱无常势。是何人、发皇三户，催枯二世。世将威名归羽父，破釜沉船意气。过钜鹿、咸阳危矣。掘冢烧宫拚太莽，为先王、报雪春秋义。恁年少，惊天地。渡江到此三年耳。笑当年、四君五国，扣关而已。置酒鸿门双剑舞，还保鲁兄沛弟。号霸主、彭城真帝。垓下天亡非战罪，剩美人、骏马英雄泪。破成败，史还纪。
风流子·题钱将军海晏图
作者：张夏
朝代：清
体裁：词

扶桑弓早挂，风波偃、高会引杯长。羡锦树先王，射潮威武，湘灵才子，惊梦文章。娱心处、青萍酬赵客，白苧听吴娘。月小山高，重游赤壁，莼香鲈美，正对松江。江边重回首，孙庐万舰付笛裹沧浪。廿载抚循鸿雁，烟水相忘。看诸郎受节，传家玉马，通侯佩印，柱国金汤。管取功成身乐，麟阁流芳。
齐天乐·赠陆天涛使君浚江阴城河
作者：张夏
朝代：清
体裁：词

仙凫飞处司牛耳。觅来芙蓉城里。挂席初收，推篷一望，濠濮欣然心会。追维江涘。任潮去潮来，关门恐泥。剡曲回舟。怅王猷兴尽前此。而今溪港毕满，舳舻连泊稳，银蟾涵泚。灯火喧阗，笙歌间作，仿佛秦淮游事。伊人中汜。擅白雪阳春，蒸霞散绮。显济川才，河渠书太史。
题大姊遗照四首
作者：张多益
朝代：清

才优命薄古来同，襁褓才离母禄终。敏慧端由天赋定，温恭讵赖姆加功。象贤空望生儿日，虺梦偏能继父风。翻使高堂常抱恨，笄如易弁卜封翁。欣遇庭前萱再荣，从无个事拂亲情。入厨勿惮残星起，秉烛犹防多露行。彩线乍施花献媚，黛眉不扫月羞明。壶仪内则皆娴习，在室先传尹姞名。作配名门乐且湛，于归三日性能谙。常因昧旦歌加雁，不赏春花为养蚕。荩箧充盈荆布爱，盘飧罗列藿藜甘。岂惟姑舅垂青眼，懿范还听戚党谈。红羊浩劫肆虔刘，黄鸟兴歌我拙谋。八口随同千里窜，一身恒抱两家愁。燃须李绩虚吾愿，蔽体林宗望孰赒。恩惠难凭诗写出，遗容一睹咽吟喉。
题大姊遗照四首·其一
作者：张多益
朝代：清

才优命薄古来同，襁褓才离母禄终。敏慧端由天赋定，温恭讵赖姆加功。象贤空望生儿日，虺梦偏能继父风。翻使高堂常抱恨，笄如易弁卜封翁。
题大姊遗照四首·其三
作者：张多益
朝代：清

作配名门乐且湛，于归三日性能谙。常因昧旦歌加雁，不赏春花为养蚕。荩箧充盈荆布爱，盘飧罗列藿藜甘。岂惟姑舅垂青眼，懿范还听戚党谈。
题大姊遗照四首·其二
作者：张多益
朝代：清

欣遇庭前萱再荣，从无个事拂亲情。入厨勿惮残星起，秉烛犹防多露行。彩线乍施花献媚，黛眉不扫月羞明。壶仪内则皆娴习，在室先传尹姞名。
题大姊遗照四首·其四
作者：张多益
朝代：清

红羊浩劫肆虔刘，黄鸟兴歌我拙谋。八口随同千里窜，一身恒抱两家愁。燃须李绩虚吾愿，蔽体林宗望孰赒。恩惠难凭诗写出，遗容一睹咽吟喉。